თბილისში, ჭავჭავაძის გამზირზე გაზსადენების რეაბილიტაციის გამო ვაკის რაიონის ნაწილს გაზმომარაგება შეუწყდება - 1TV | Allmedia.News თბილისში, ჭავჭავაძის გამზირზე გაზსადენების რეაბილიტაციის გამო ვაკის რაიონის ნაწილს გაზმომარაგება შეუწყდება – 1TV I read this article and found it very interesting, thought it might be something for you. The article is called თბილისში, ჭავჭავაძის გამზირზე გაზსადენების რეაბილიტაციის გამო ვაკის რაიონის ნაწილს გაზმომარაგება შეუწყდება – 1TV and is located at https://allmedia.news/sazogadoeba/182415-%e1%83%97%e1%83%91%e1%83%98%e1%83%9a%e1%83%98%e1%83%a1%e1%83%a8%e1%83%98-%e1%83%ad%e1%83%90%e1%83%95%e1%83%ad%e1%83%90%e1%83%95%e1%83%90%e1%83%ab%e1%83%98%e1%83%a1-%e1%83%92%e1%83%90%e1%83%9b/. თბილისში, ჭავჭავაძის გამზირზე გაზსადენების რეაბილიტაციის გამო ვაკის რაიონის ნაწილს გაზმომარაგება შეუწყდება. როგორც კომპანია „თბილისი ენერჯის“ მიერ გავრცელებულ ინფორმაციაშია ნათქვამი, დედაქალაქის მასშტაბით მიწისზედა და მიწისქვეშა გაზსადენების რეაბილიტაცია გრძელდება. მათივე ინფორმაციით, სამუშაოების ფარგლებში ვაკის რაიონში, ილია ჭავჭავაძის გამზირზე ამ ეტაპზე მიმდინარე, ორი კილომეტრის გაზსადენის სარეაბილიტაციო სამუშაოები სრულდება. „აღნიშნული გაზსადენი ძლიერ ამორტიზებული იყო და ათწლეულების მანძილზე, მისი გაყვანის დღიდან მასზე სარემონტო სამუშაოები არ ჩატარებულა. 250 მილიმეტრიანი გაზსადენი სრულად შეიცვალა ახალი, თანამედროვე პოლიეთილენის 350 მილიმეტრიანი მილით. შედეგად, 11 სექტემბრის 08:00 საათიდან 12 სექტემბრის 10:00 საათამდე, გაზმომარაგება შეუწყდება ვაკის რაიონის ნაწილს. გაზმომარაგება შეუწყდება ნინო რამიშვილის ქუჩა 2 (ჭავჭავაძის I შეს. 2), 12, 14, 14ა, 15, 15ა, 16, 17, 17ა, 19, 20, 22, 21, 21ა, 27, 27/29, 30, 42, 44, 46, 48/2, 42, 44, 46, 48/2, თაქთაქიშვილის ქუჩა 2, 4, 6, ფალიაშვილის ქუჩა 25, 27/29, 39, 39ა, 39ბ, 41-ში მდებარე საცხოვრებელი კორპუსების მოსახლეობას, ასევე ილია ჭავჭავაძის გამზირის 25-ში მდებარე დავით აღმაშენებლის სახელობის უნივერსიტეტს, ილია ჭავჭავაძის გამზირ 14-ში ივანე ჯავახიშვილის სახელობის უნივერსიტეტის IV კორპუსსა და აღნიშნულ კორპუსებში განთავსებულ მცირე კომერციულ ობიექტებს“, – ნათქვამია განცხადებაში. გაზმომარაგების ეტაპობრივი აღდგენა დაიწყება ხუთშაბათს, 12 სექტემბრის 10:00 საათიდან და დასრულდება დღის ბოლომდე. კომპანიაში აცხადებენ, რომ „თბილისი ენერჯის“ ერთ-ერთი მთავარი პრიორიტეტი თბილისის გაზმომარაგების ქსელის რეაბილიტაცია და დედაქალაქის უსაფრთხო გაზმომარაგებაა. „კომპანია ბოდიშს უხდის აბონენტებს შექმნილი დისკომფორტის გამო. აღნიშნული სამუშაოები უმნიშვნელოვანესია რაიონის უსაფრთხო და უწყვეტი გაზმომარაგებისთვის. „თბილისი ენერჯი“ – უსაფრთხო ენერგია თქვენი სახლისთვის“, – ნათქვამია ინფორმაციაში. Next article მერაბ შარიქაძე - უდიდესი მადლობა, ძალიან გვჭირდება ასეთი გულიანი გულშემატკივრობა [ვიდეო] - 1TV Previous article "საქართველოში ვიმყოფები, რათა ვთქვა, რომ გვჯერა, საქართველოსა და მის მოსახლეობას აშშ-სა და ამერიკელ ხალხზე უკეთესი მეგობარი არ ჰყავს" - ფილიპ რიკერი


მორწყვა: სჭირდება ზომიერად, ოთახის ტემპერატურისნადგამი წყლით. ქოთანს მთლიანად დებენ წყლიან ჭურჭელში 20-30 წთ. მერე იღებენ, აცდიან,რომ ზედმეტი წყალი დაიწრიტოს და აბრუნებენ თავის ადგილზე. მორწყვებს შორის მიწა ბოლომდეუნდა გაშრეს ქოთანში.


source: CulturaX

text: ზღვის ჰოროსკოპი - ლოქო - Aura.Ge ზღვის ჰოროსკოპი - ლოქო ნანახია 5009 - ჯერ | ლოქო 13.12 - 31.12 ლოქოს ნიშნის ქვეშ დაბადებულები, ყველაზე მეტად გაწონასწორებული ადამიანები არიან, მათ გვერდით მყოფები თავს მყუდროდ და მშვიდად გრძნობენ. ისინი თუნდაც ცუდ ხასიათზე იყვნენ და განწყობა გაფუჭებული ქონდეთ, ირგვლივ მყოფებს ამას არ აგრძნობინებენ. ლოქოებისგან მოდის დადებითი მუხტი, მართალია ისინი ცოტათი მელანქოლიურები არიან, მაგრამ ამას საკუთარი თავის მიღმა არავის აგრძნობინებენ, პირიქით, ყოველთვის ძალუძთ დაამშვიდონ და შვება მოჰგვარონ ნებისმიერ ადამიანს, რომელიც ამას საჭიროებს. ლოქოებს შორის ხშირად გვხვდებიან ექსტრასენსული ნიჭით დაჯილდოებული ადამიანები. ისინი სტაბილურები არიან ყველა სფეროში მოღვაწეობისას, თუმცა ყველაზე მეტად მათგან გამოდიან ნიჭიერი სწავლულები ზუსტი მეცნიერების დარგებში.


ვიდეოში, რომელიც ერთ-ერთმა მოსწავლემ, ოსამა ზეიდ ალ ჰომრანმა გადაიღო, ასევე ჩანს, რომ ბიჭები მეჩეთში ყურანიდან ციტატებს კითხულობენ. შემდეგ კი გაკვეთილი სრულდება და ბავშვები სათამაშოდ ეზოში მდებარე სასაფლაოზე გარბიან.


სოციალური მეწარმეობის მხარდაჭერა - ASB ASB მხარს უჭერს სოციალური სერვისების განვითარებას საქართველოში. გარდამავალი ეკონომიკის ქვეყნებში როგორიცაა საქართველო, სადაც ძირითადი პრობლემა სიღარიბის დონე და უმუშევრობაა, მთავრობა ყველაფერს აკეთებს რომ ელემეტარული სოციალური დაცვის პირობები შექმნას მოსახლეობისთვის, როგორიცაა სოციალური დახმარების პროგრამა. ადგილობრივი მუნიციპალიტეტები ძირითადად ინდივიდუალური პრობლემების მოგვარებით არიან დაკავებული და ზოგიერთ ქართულ სოფელს საბავშვო ბაღებიც კი არა აქვთ. მართალია, დონორთა დახმარებით სერვისების მიწოდება გაიზარდა გასულ 10 წელიწადში, თუმცა, სახსრების ამოწურვასთან ერთად ძნელი ხდება მათი ხარისხის შენარჩუნება. ადგილობრივი და ნაციონალური მმართველობის დონეზე ჩანს მეტი ინტერესი მოსახლეობისთვის მიწოდებული სერვისების განვითარების კუთხით. თუმცა სხვადასხვა სოციალური სერვისების ტიპების ცოდნის დონე საკმაოდ დაბალია და ინსტიტუციური რესურსები – არასაკმარისი. ზემოხსენებული მდგომარეობიდან გამომდინარე ASB ავრცელებს შესაძლო სერვისების დანერგვის შესახებ ინფორმაციას და ზოგჯერ ტექნიკურ დახმარებას უწევს მათი ჩამოყალიბებისთვის. ამის პარალელურად, მოვუწოდებთ შეიქმნას კერძო და საჯარო სოციალური პრტნიორობის ჯგუფები. ჩვენ ვართ ჩართული დიალოგში როგორც ადგილობრივ მოსახლეობასთან, ასევე ადგილობრივ თვითმართველობასთან. მოსახლეობისგან გროვდება ინფორმაცია, თუ რა ტიპის სერვისებია საჭირო და რომელი ადგილობრივი გაერთიანებები შეძლებენ ამ სერვისების ჩამოყალიბებას. შეგროვებული ინფორმაციის დამუშავება ხდება, როგორც ადგილობრივი თვითმართველობის ორგანოებთან ერთად, ასევე პროექტის პარტნიორ ორგანიზაციებთან, რომლებიც ადგილზე არიან პასუხისმგებლები პროექტის მიმდინარეობაზე. ინიციატივების შერჩევის შემდეგ, ვეხმარებით შეიქმნას სოციალური სოციალური საწარმოები, რომლებიც შემდეგი ეტაპისთვის იმუშავებენ ადგილობრივ თვითმართველობის ორგანოებთან და მოქალაქეებს მიაწვდიან სერვისებს. ASB მხარს უჭერს მსგავს თანამშრომლობას და თვალ-ყურს ადევნებს, რომ სერვისის ხარისხი შეესაბამებოდეს სტანდარტებს, რათა დონორის არ არსებობის შემთხვევაში მათ გააგრძელონ არსებობა და მსგავსი სერვისები მიჰყიდონ ადგილობრივ მმართველ ორგანოებს. მსგავსი მიდგომით ASB მხარს უწყობს საჭირო სერვისების შექმნას და ადგილობრივი მოსახლეობისთვის მათ ხელმისაწვდომობას. სოციალური საწარმოები იძულებით გადაადგილებულ პირთათვის საქართველოში დაფინანსებულია ლტოლვილთა და მიგრაციის ბიუროს მიერ - აშშ მთავრობა პროექტს ახორციელებს ASB საქართველო და საქველმოქმედო ჰუმანიტარული ცენტრი “აფხაზეთი” (CHCA) ASB–ს სოციალური მეწარმეობის მხარდაჭერის პროგრამის ფარგლებში 2016 წელს სოციალური სერვისის მიმწოდებელი ექვსი საწარმო დაარსდა: ბენეფიციარებს შემდეგ მომსახურებას სთავაზობს: კულტურული და საგანმანათლებლო პროგრამები ახალგაზრდებისათვის; შეზღუდული შესაძლებლობის მქონე პირთა ინტეგრაციის მხარდაჭერა; ადგილობრივი მოსახლეობისათვის სამუშაო ადგილების შექმნა. ტყვიავის საკვირაო სკოლა ემსახურება 15 ბენეფიციარს, მათ შორის, შეზღუდული შესაძლებლობის მქონე ბავშვებს, რომლებიც აქ კომპიუტერული პროგრამირების, უცხო ენების, ცეკვის, სიმღერისა და ხელოსნობა–ხელსაქმის კურსებს ესწრებიან. გარდა ამისა, შეიქმნა ინკლუზიური ჯგუფი შეზღუდული შესაძლებლობის მქონე ადგილობრივი ახალგაზრდებისათვის. სკოლამდელი საგანმანათლებლო დაწესებულება უფასო სკოლამდელ განათლებას იძულებით გადაადგილებულ პირთა ბერბუკის დასახლებაში მცხოვრები 6 წლამდე ასაკის 30 ბავშვისთვის; ბავშვთა მხარდაჭერას განათლებასა და სოციალური უნარ-ჩვევების განვითარებაში; ადგილობრივი მოსახლეობისათვის სამუშაო ადგილების შექმნას. ბერბუკის დასახლებაში მცხოვრებ სკოლამდელი ასაკის ბავშვების ოჯახებს ყოველდღიურად უახლოეს ქალაქამდე ჩასვლისა და უკან დაბრუნების მატერიალური შესაძლებლობა არ გააჩნიათ. შედეგად, ბავშვები ხშირად სკოლამდელი განათლების გარეშე რჩებოდნენ. სათემო ორგანიზაციამ „ერთად ჩვენ შევძლებთ“, ადგილობრივი მუნიციპალიტეტის მიერ, დასახლების ტერიტორიაზე, გამოყოფილ შენობაში გახსნა ბაგა-ბაღი, რომელიც 30 ბავშვის მომსახურებაზეა გათვლილი. სოფელ ხურვალეთსა და მიმდებარე სოფლებში მცხოვრებ ხანდაზმულებს შემდეგ მომსახურებას სთავაზობს: შინ მოვლის სერვისი ჯანმრთელობის პრობლემების მქონე მარტო მცხოვრები ხანდაზმული პირებისათვის, რომელთაც საკუთარი თავის მოვლა უჭირთ; დღის ცენტრი ბენეფიციარებს კვირაში სამი დღის განმავლობაში ემსახურება. გარდა იმისა, რომ ცენტრი შეხვედრებისა და გართობის ადგილს წარმოადგენს, ის სერვისით მოსარგებლეებს ჯანდაცვის საბაზისო მომსახურებას, ცხელ საკვებსა და საშხაპეებით სარგებლობის შესაძლებლობას სთავაზობს. სადღეღამისო თავშესაფარი სავალალო, ჯანმრთელობისათვის საზიანო პირობებში მარტო მცხოვრები ადამიანებისთვის. თავდაპირველად საწარმო 20 ბენეფიციარს ემსახურებოდა, ადგილობრივი მუნიციპალიტეტისგან, ასევე დონორებისაგან მიღებული დახმარების წყალობით კი, მას გაფართოებისა და 60 ბენეფიციარის მიღების საშუალება მიეცა. აღსანიშნავია, რომ საწარმო ხურვალეთის სოციალიზაციის ერთ-ერთ მთავარი ცენტრის ფუნქციებსაც ითავსებს. სარემონტო და შემკეთებელი სახელოსნო ბენეფიციარებს შემდეგ მომსახურებას სთავაზობს: დაზიანებული საცხოვრებელი ბინის რემონტსა და შეკეთებას; ადგილობრივი სამშენებლო–სარემონტო მუშახელის სწავლებასა და მათთვის სამუშაო ადგილების შექმნას; ექვსი ადგილობრივი მცხოვრების დასაქმებას. საწარმო „ლიახველი ოსტატების“ მიზანი ვერხვების დევნილთა დასახლებაში მცხოვრებთათვის უსაფრთხო საცხოვრებელი გარემოს შექმნა და კონფლიქტის რეგიონში არსებული კულტურული და ისტორიული ძეგლების მოვლა–პატრონობაა. პროექტის მიზანია დევნილთა დასახლებებსა და ბუფერულ ზონებში მცხოვრებთა სასოფლო-სამეურნეო საქმიანობის მხარდაჭერა, მათი ძველი სასოფლო ტექნიკის შეკეთების გზით. მოძრავი ავტოსახელოსნოს „მეჯუდა 2015“ სამუშაო პრინციპებია: მოძრავი ავტოსახელოსნო განთავსებულია მიკროავტობუსში, რაც საჭიროების შემთხვევაში თავისუფლად გადაადგილების შესაძლებლობას იძლევა; სახელოსნო ასაქმებს სამ ადამიანს; შერჩეულ სოფლებში მცხოვრებთ მათ სარგებლობაში არსებული სასოფლო–სამეურნეო ტექნიკის ხელმისაწვდომ ფასად შეკეთების საშუალება ეძლევათ; ნებისმიერ მსურველს შესაძლებლობა აქვს მიიღოს სწრაფი და იაფი ავტოსარემონტო სერვისი, იგოეთი-ხაშურის მონაკვეთზე. სოფელი ერგნეთი სამხრეთ ოსეთის ადმინისტრაციულ სასაზღვრო ხაზთან, ცხინვალიდან რამდენიმე ასეული მეტრის მოშორებით, მდებარეობს. მიწების უკანონო კონფისკაციის ფონზე შემცირდა ადგილობრივი მოსახლეობის განკარგულებაში არსებული საძოვრების ზომა. ტრადიციული სოფლის მეურნეობის მხარდაჭერას; ადგილობრივი მოსახლეობის დახმარებას; სოფლის შენარჩუნებას; ხუთი ადგილობრივის დასაქმებას. ახალი საწარმოების შექმნაში მოსახლეობის დახმარების გარდა, მიზნად დავისახეთ სოციალური მეწარმეობის შესახებ ცნობიერების ამაღლება. განსაკუთრებით კი ისეთ ადგილებში, როგორიცაა: გორის, ქარელის, კასპის, ხაშურის რაიონები და ქალაქი გორი, სადაც მდებარეობს დევნილთა 20 დასახლება და ადმინისტრაციული სასაზღვრო ზოლის მიმდებარე 20 სოფელი, რომლებშიც შემოსავლის დონე დაბალია, ხოლო ბიზნესს განვითარებისთვის ხელშეწყობა სჭირდება. უფრო ფართო აუდიტორიის ინფორმირების მიზნით შეიქმნა სოციალური რეკლამები, რომლებიც გავრცელდა სამაუწყებლო მედიის საშუალებით. ASB აქტიურად მუშაობდა ადგილობრივ მმართველობასთან, სოციალურ საწარმოებსა და მუნიციპალიტეტებს შორის თანამშრომლობის შესაძლო მექანიზმების შემუშავებაზე. ადგილობრივი მთავრობის მხარდაჭერამ პროექტს მდგრადობა შესძინა, რამაც ექვსივე სოციალური საწარმოს წარმატება განაპირობა. ადგილობრივი მოსახლეობა სოციალურ საწარმოებში აგრძელებს მუშაობას, ხოლო საბოლოო ბენეფიციარები კვლავ იღებენ მათთვის ესოდენ საჭირო მომსახურებას. პროექტს ახორციელებს ASB საქართველო, საქართველოს სტრატეგიული კვლევების და განვითარების ცენტრი (CSRDG) და უკრაინის დამოუკიდებელი პოლიტიკური კვლევების ცენტრი (UCIPR) პროექტი მიზნად ისახავს საქართველოსა და უკრაინაში სამოქალაქო საზოგადოებრივი ორგანიზაციების როლის გაზრდას, სოციალური განვითარების სფეროში მნიშვნელოვანი წვლილის შეტანის მიზნით და განსაკუთრებულ აქცენტს სოციალური მომსახურების მიწოდების პოლიტიკის დიალოგზე აკეთებს. ASB მიიჩნევს, რომ სამოქალაქო საზოგადოებრივ ორგანიზაციებს აქვთ არა მხოლოდ სოციალური მომსახურების მიწოდების სფეროში არსებული ხარვეზების გაანალიზებისა და მათი გადაჭრის ხარჯთეფექტური გზების შემუშავების პოტენციალი, არამედ, ისინი მთავრობის მიერ უნდა იყვნენ აღიარებული, როგორც ამ პროცესის წარმართვისათვის მნიშვნელოვანი, დაინტერესებული მხარეები. პროექტი სოციალური სერვისების მიმწოდებელი ორგანიზაციების შესაძლებლობების განვითარებით დაიწყო. 113 ორგანიზაცია დაესწრო ადგილობრივ ხელისუფლებასთან ეფექტური თანამშრომლობის მექანიზმების, სოციალური მომსახურების მიწოდებაში საბიუჯეტო თანხების ინტეგრირების გზებსა და საზოგადოების მონაწილეობაზე საკანონმდებლო რეგულაციების საკითხებზე გამართულ ტრენინგებს. ღია კონკურსის გზით, შეირჩა 30 ორგანიზაცია მათზე მორგებული ორგანიზაციული განვითარების პაკეტების მისაღებად, რომელიც მოიცავს ექსპერტებთან ინდივიდუალურ კონსულტაციებს და საორგანიზაციო განვითარების კრიტიკულ საკითხებზე მეთოდოლოგიურ რეკომენდაციებს. ორგანიზაციული განვითარების პაკეტების მიწოდება 2017 წელსაც გაგრძელდება. საზოგადოებრივი ორგანიზაციების ქსელებისა და კოალიციებისათვის ჩატარდება სამუშაო შეხვედრები საადვოკაციო გეგმების შემუშავების შესახებ, რომლის ფარგლებშიც ორგანიზაციებმა ადვოკატირებისა და ლობირების ეფექტური ხერხები შეისწავლიან. სამუშაო შეხვედრების შედეგად ადვოკატირების კამპანიის განხორციელების დასაწყებად რამდენიმე ორგანიზაცია შეირჩევა. ქვე-გრანტები საჯარო –კერძო სოციალური პარტნიორობისათვის თვრამეტმა სამოქალაქო საზოგადოებრივმა ორგანიზაციამ საქართველოში და ოცმა-უკრაინაში 2016 წელს მიიღო ქვე-გრანტები, რომლის მაქსიმალური მოცულობა თითოეულისთვის 15,000 (თხუთმეტი ათასი) ევროს შეადგენდა. ისინი მომსახურებას შეზღუდული შესაძლებლობის მქონე პირებსა და ხანდაზმულებს გაუწევენ. პროექტს ახორციელებს საქართველოს სტრატეგიული კვლევების და განვითარების ცენტრი (CSRDG), ASB საქართველო და განათლების განვითარების და დასაქმების ცენტრი (KEDEC) ASB საქართველო, საქართველოს სტრატეგიული კვლევებისა და განვითარების ცენტრთან (CSRDG) და განათლების განვითარებისა და დასაქმების ცენტრთან (KEDEC) პარტნიორობით, ახორციელებს სამწლიან პროექტს, რათა მხარი დაუჭიროს სოციალურ მეწარმეობას, როგორც სამოქალაქო საზოგადოებრივი ორგანიზაციების შესაძლებლობების გაფართოების გზას და სოციალური და გარემოსდაცვითი მიზნების განხორციელებაში რისკ-ჯგუფებში შემავალი ადამიანების ფართო ეკონომიკური ჩართულობა უზრუნველყოს. სოციალური საწარმოების საჭიროებებზე მორგებული ექსპერტული მხარდაჭერის და ინსტიტუციური გაძლიერების სერვისების ხელმისაწვდომობის გაზრდა. სოციალური საწარმოებისთვის განვითარების ხელშემწყობი გარემოს შექმნა გაუმჯობესებული კანონმდებლობითა და ფინანსებზე ხელმისაწვდომობის გაზრდით. სოციალურ საწარმოთა ინტერესების დაცვის კოორდინირების და გამოცდილების გაზიარების მექანიზმების გაუმჯობესება. პროექტის შედეგად: დაფინანსდება 14 სოციალური საწარმო საქართველოს მასშტაბით; 95 პოტენციური სოციალური მეწარმე გაივლის ინტენსიურ ტრენინგ კურსს; 20 მოქმედი სოციალური საწარმო მიიღებს მათ საჭიროებებზე მორგებულ, ინდივიდუალურ საკონსულტაციო მომსახურებას; საუკეთესო საერთაშორისო გამოცდილებაზე დაყრდნობით მომზადდება რეკომენდაციები სამთავრობო უწყებებისთვის საქართველოში შესაძლო მექანიზმების განვითარების შესახებ; პროექტის ასოცირებული პარტნიორის, მიკროსაფინანსო ორგანიზაცია „კრისტალის“ მხარდაჭერით, სოციალური საწარმოებისთვის გაიზრდება მათზე მორგებული საკრედიტო პროდუქტების ხელმისაწვდომობა; მოეწყობა 3 კონკურსი - „სტუდენტები სოციალური მეწარმეობის მხარდასაჭერად“, რომელშიც მონაწილეობას 300 სტუდენტი მიიღებს; შეიქმნება სოციალური საწარმოების ალიანსი; ცვლილებები იწყება შენით!- ეს არის საქართველოს არბაითერ-სამარიტერ-ბუნდის (ASB) ახლად დაწყებული პროგრამის,


აბესაძე: სააკაშვილის თავდასხმა ბოკერიაზე პოპულისტული და გაუგებარი შინაარსისაა – IPRESS.GE დამატების თარიღი 12:13, 30 სექტემბერი, 2019 47 „ევროპული საქართველოს“ წევრი ირაკლი აბესაძე საქართველოს ყოფილი პრეზიდენტის, მიხეილ სააკაშვილის განცხადებას გიგა ბოკერიასთან დაკავშირებით პოპულისტურს და გაუგებარს უწოდებს. როგორც ირაკლი აბესაძემ ჟურნალისტებს განაცხადა, მსგავსი ტიპის განცხადებები აფუჭებს გარემოს, სადაც ოპოზიციურმა პარტიებმა ერთად უნდა იბრძოლონ. „ევროპული საქართველოს“ პოზიციაა, რომ ივანიშვილთან ბრძოლისას პროდასავლური პარტიები მაქსიმალურად ცდილობენ, ასეთი ფორმით თავს არ დაესხან. უნდა იყოს პოლემიკა და დებატი, მათ შორის ოპოზიციურ პარტიებს შორის ეკონომიკაზე, სიღარიბის დაძლევაზე და ამ მიმართულებით ერთმანეთის გაკრიტიკება ლეგიტიმურად მიგვაჩნია. მაგრამ ისეთი, რბილად რომ ვთქვა, პოპულისტური და გაუგებარი შინაარსის პიროვნული თავდასხმა, როგორიც მოვისმინეთ, რა თქმა უნდა, გაუგებარია და რა თქმა უნდა, აფუჭებს გარემოს, სადაც ოპოზიციურმა პარტიებმა ერთიანი ბრძოლით უნდა დაამარცხონ ივანიშვილი“, – განაცხადა ირაკლი აბესაძემ. ცნობიასთვის: მიხეილ სააკაშვილმა „ევროპული საქართველოს“ წევრ გიგა ბოკერიაზე 29 სექტემბერს, ტელეკომპანია „მთავარის“ ეთერში ისაუბრა და განაცხადა, რომ მას გიგა ბოკერიასთან ფუნდამენტური განსხვავებები აქვს. მისივე თქმით, ყველაფერი, რასაც გიგა ბოკერია აკეთებს, არის ქართული ტრადიციების წინააღმდეგ და ანტიქრისტიანული.


text: მე რომ შინაგან საქმეთა მინისტრი ვიყო, მეც გადავდგებოდი – ბერძენიშვილი | BE NEWS მე რომ შინაგან საქმეთა მინისტრი ვიყო, მეც გადავდგებოდი – ბერძენიშვილი იანვარი 23, 2015 პოლიტიკაალექსანდრე ჭიკაიძე, ლევან ბერძენიშვილი, პოლიტიკა, საქართველოს მთავრობა, საქართველოს პარლამენტი, ქართული ოცნებაbenews+ უმრავლესობის წევრი ლევან ბერძენიშვილი შინაგან საქმეთა მინისტრო გადადგომას ეხმაურება. როგორც "ნიუპოსტთან" საუბარში ბერძენიშვილმა განაცხადა, ჭიკაიძემ სწორი გადაწყვეტილება მიღო. "ყველა კითხა თუ რატომ გადადგა ჭიკაიძე, შეიძლება იყოს მასთან დასმული. შემიძლია ერთი რამ ვთქვა, როდესაც წინა ხელისუფლების დროს საქართველოში მოხა უბედურება, უმრავლესობამ გვითხრა, რომ ერთი კაცის გამო მინისტრს ხომ არ გადავაყენებთო და ეხლა სხვა ხელისუფლებაა. ჩემი აზრით ჭიკაიძემ სწორი გადაწყვეტილება მიიღო, მე რომ მინისტრი ვიყო, მეც ასეთ გადაწყვეტილებას მივიღებდი. დანარჩენ დეტალებს ვერ გეტყვით", – განაცხადა ბერძენიშვილმა. ალექსანდრე ჭიკაიძემ პრემიერს გადადგომის თხოვნით ცოტა ხნის წინ იმართა. "მინდა მივმართო საქართველოს პრემიერ-მინისტრს გადადგომის მოთხოვნით. ჩემი ეს გადაწყვეტილება განაპირობა ბოლო დროს გაჟღერებულმა ბრალდებებმა, თითქოს მე ხელს ვაფარებ ზურა ვაზაგაშვილის მკვლელობაში მონაწილე პირებს. მიუხედავად იმისა, რომ ეს ბრალდება არ შეესაბამება სიმართლეს, მე ვგრძნობ მორალურ პასუხისმგებლობას და ვტოვებ დაკავებულ თანამდებობას. გამოვთქვამ იმედს, რომ უახლოეს მომავალში გამოძიება დასრულდება და ყველაფერს თავისი სახელი დაერქმევა", – ნათქვამია ალექსანდრე ჭიკაიძის განცხადებაში. ← გაასამართლებენ თუ არა ჭიკაიძეს ?! ვაზაგაშვილი ჭიკაიძეს დებდა ბრალს – ქუცნაშვილი ჭიკაიძის გადადგომა ნამდვილად უპრიანია – ნანუკა ჟორჟოლიანი →


text: 14:20 22.12.2020 (განახლებულია 19:24 22.12.2020) 28 ნოემბრიდან დაწესებულმა შეზღუდვებმა პირდაპირი გავლენა იქონია ეპიდვითარების დასტაბილურებაზე, მაგრამ ინფიცირების დონე მაინც მაღალი რჩება. თბილისი, 22 დეკემბერი – Sputnik. 24 დეკემბრიდან 2 იანვრის ჩათვლით დიდ ქალაქებში სავაჭრო ობიექტები მუშაობას განაახლებენ, ოღონდ კოვიდ-უსაფრთხოების ყველა წესის დაცვის შემთხვევაში, განაცხადა საქართველოს რეგიონული განვითარებისა და ინფრასტრუქტურის მინისტრის მოვალეობის შემსრულებელმა მაია ცქიტიშვილმა საკოორდინაციო საბჭოს სხდომის დასრულების შემდეგ გამართულ ბრიფინგზე. 24 დეკემბრიდან დიდ ქალაქებში მუნიციპალური ტრანსპორტის მუშაობა არ აღდგება როგორც დღეს გახდა ცნობილი, საკოორდინაციო საბჭომ მიიღო გადაწყვეტილება, რომ 24 დეკემბრიდან 2 იანვრის ჩათვლით შეზღუდვები სრული მოცულობით არ შემსუბუქდება. კერძოდ, დიდ ქალაქებში – თბილისში, რუსთავში, ქუთაისში, ბათუმში, გორში, ზუგდიდში, ფოთსა და თელავში სავაჭრო ცენტრების მუშაობის გახსნასთან დაკავშირებით შემდეგი დამატებითი რეგულაციები დაწესდა: მაღაზიების სამუშაო საათები განისაზღვრება დილის 07:00-დან 19:00 საათამდე; მომხმარებლების სავაჭრო სივრცეში დაშვება უნდა მოხდეს ნაკადების მკაცრი მართვით, რისთვისაც მაღაზიის ფართის ყოველ 20 მ2 დაიშვება არაუმეტეს ერთი მომხმარებელი. ასევე მაღაზიების როგორც შიდა, ასევე მაღაზიის გარე სივრცეში უნდა მოხდეს მომხმარებელთა რიგების მართვა; ფასდაკლებების აქციები უნდა გამოცხადდეს ძირითადად დილის საათებში ან/და ონლაინ გაყიდვების შემთხვევაში; ტანსაცმლის მაღაზიებში არ იმუშავებს გასახდელები. მომხმარებელთა ინტერესების დაცვის მიზნით მაღაზიებმა უნდა დაუშვან პროდუქციის დაბრუნება ან გადაცვლა ერთი თვის განმავლობაში და ეს უნდა მოხდეს მხოლოდ 1 თებერვლის შემდეგ. სავაჭრო ცენტრებში იკრძალება კვების ობიექტების ფუნქციონირება, მათ შორის გატანის სერვისით; ყველა სივრცეში და მაღაზიის გარეთ რიგებში დაცული უნდა იყოს სოციალური დისტანცია და პირბადის სწორად ტარების მოთხოვნები. აღნიშნულზე სრული პასუხისმგებლობა ეკისრება სავაჭრო ობიექტის ადმინისტრაციას. ნებისმიერი დარღვევის დადგენის შემთხვევაში კი ობიექტების მიმართ გამოყენებული იქნება კანონით დადგენილი ყველა ღონისძიება – როგორც დაჯარიმება, ასევე საქმიანობის შეჩერება.


ძალიან გიჟური Weekend მქონდა, ახლა ვზივარ დაღლილი და გათიშული სამსახურში შაბათს გავენთავისუფლე სამსახურიდან, თან ვიკისთან უნდა ვყოფილიყავი, თან ქორწილშიც მივდიოდი. მზადება რა თქმა უნდა ჰეარჰაუსში ხდებოდა, თმა ნატამ გამიკეთა, მთელი თმა ჯერ დავისწორე და მერე გვერდები ავიწიე და უკან დამიმაგრა, დანარჩენი თმა გაშლილი მქონდა. მერე ეკასტან გადავსკუპდი ფრჩხილებზე. წითელ ფერებში გავიკეთე ფრჩხილები, ამასობაში ხათუნაც მოვიდა და მაკიაჟზე იზრუნა. სურათებს დავდებ აუცილებად დღეს საღამოს, ახლა არ მაქვს აქ. მართალია მაკიაჟის თემაში დიდი უკმაყოფილება გამოიწვია სურათებმა რაშიც აბსოლუტურად ვეთანხმები ჩემს მკითხველებს, მაგრამ ჩემი მაკიაჟი ამ შემთხვევაში ძალიან ლამაზად გამოვიდა, ვინაიდან შავ ფერებში ვიცმევდი თვალებზე მუქი ჩრდილები გავიკეთე და ყველას მოეწონა ჩემი მაკიაჟი. ჩემს ქმარს განსაკუთრებით, რაც ძალიან გამიხარდა, საერთოდ ეგეთ რაღაცეებს არ აღნიშნავს ხოლმე და მესიამოვნა. ჰეარჰაუსის შემდეგ წავედი სახლში უნდა ჩამეცვა, ჯვრისწერაზე უკვე ვაგვიანებდი და მინდოდა ხელისმოწერაზე მაინც მომესწრო და დავაყენე თუ არა მანქანა ისეთი წვიმა წამოვიდა რო მანქანიდან ვერ გადმოვდიოდი. ძლივს ავაღწიე სახლამდე და ჩავიცვი. სულაც არ მქონდა გეგმაში მანქანით ქორწილში წასვლა, მაგრამ ტაქსამდე სანამ მივაღწევდი გავილუმპებოდი, ამიტომ მომიწია ახალი წითელი ფეხსაცმელებით- 11 სანტიმეტრიანი წვრილი ქუსლით მანქანის ტარება, რაც საშინელი დისკომფორტი იყო, თანაც საცობებში. მოკლედ მივაღწიე ქორწინების სახლამდე ინციდენტების გარეშე, თუ არ ჩავთვლით იმას რომ ქუსლი 2ჯერ გამეჭედა პედლებს შორის დიმა უკვე იქ იყო მელოდებოდა, ცერემონიალი ძალიან ლამაზი იყო, დედოფალიც და კაბაც მშვენიერი. მოაწერეს ხელი და მცხეთაში უნდა წაავსულიყავით ქორწილში, მანქანა იქვე დავტოვეთ “სტაიანკაზე” რადგან მეც დალევა მქონდა დაგეგმილი, ვიკიკო კანდელაკზე რჩებოდა. გავყევით მანქანით მიმავლებს. ქორწილები ზოგადად მეზარება ხომე, მაგრამ კარგი დრო ვატარეთ. გვიანამდე არ გავჩერებულვართ წამოვედით დაახლოებით 3 საათის შემდეგ. სახლში 2 ულამაზესი ბავშვი და მთელი ჩემი ფეხსაცმელები გადმოლაგებული და მიმოფანტული დამხვდა, ქუსლებზე იკოკლებოდნენ და დაპაკუნებდნენ გიჟუნები მე მათი ფოტოგადაღებებით გავერთე. მერე ხატია და დათო მოვიდნენ დეაკო დააძინეს, ჩვენთან რცებოდნენ და ავტყდით სადმე წავიდეთ საბათი ღამეაო. მოკლედ წავედით NumberOne-ში ზევით open air-ზე. იქ კიდევ ჩვენი მეგობრები გველოდებოდნენ. აი ძააააალიან ძალიან მაგარი იყო, ძალიან გავერთეთ, დავლიეთ, ვიცეკვეთ და ვიხალისეთ უზომოდ ბევრი. 3ის წუთებზე წამოვედით, მე ჩემს მანქანასთან მიმიყვანა ხატიამ და წამოვიყვანე მანქანაც ბარემ სახლში. დილით არჩევნებზე წავედი და მერე იქედან ეგრევე კანდელაკზე ვიკისთან. ბორჯომში უნდა წამეყვანა და წამოვიყვანე სახლში რომ მომეწესრიგებინა და ყველაფერი ჩაგველაგებინა. ჩავბარგდით ნელ ნელა და ნანისთან უნდა წავსულიყავით წამოგვეყვანა. ხატიამ და დათომ დაგვირეკეს ჩვენც მოვდივართ გავისეირნებთ საქმე მაინც არ ქონდათ არაფერი. გადავწყვიტეთ რომ ნანის ისინი წამოიყვანენ ჩვენ წავედით ეგრევე ბორჯომისკენ. ბავშვს ნახევარი გზა ეძინა, მერე რო გაიღვიძა დიდხანს არ ცერდებოდა ხოლმე იღლებოდა და ტირილს იწყებდა, ამიტომ გაჩერებებით ვიარეთ მთელი გზა, გადმოვიყვანდით ვასეირნებდით, ხან გვირილებს და ხან გირჩებს ვაძლევდით და მერე ისევ ვაგრძელებდით გზას. ბოლოს ჩავაღწიეთ როგორც იქნა, ძალიან მაგარი ადგილია, სულ ტყის ქვეშ, ეზოც კარგი ქონდა, საქანელები და აიწონა დაიწონები. დავაბინავეთ და წამოვედით, ისე გამომეტირა გული მომიკვდა. უკანა გზაზე მე დავჯექი საწესთან, გზაზე სადღაც რესტრანში შევიარეთ ვივახშმეთ, გარეთ იყო გაკეთებული ბესედკები ქვეშ წყარო გადიოდა, კარგი ადგილი იყო. ავტობანი ძალიან მაგარია, მაგრამ ბოლომდე რომ გაანათონ უფრო მაგარი იქნება, თვალები მეღლებოდა ხოლმე, დაგვიღამდა გზაში 10 იყო რომ ჩამოვედით. ამასობაში ატყდა რეკვები დღეს City Club-ში ლათინო ფართია და პახოდუ ზაზამ უნდა დაუკრას ტამტამებზეო და წავედით, წავედითო. არაფრის თავი არ მქონდა ისეთი დაღლილი ვიყავი მაგრამ ვინ მოგასვენა ტელეფონი არ გაჩერებულა. ბოლოს გადავწყვიტეთ წასვლა, უცებ გავიუთოვე შარვალი და წავედით. 2 მაგიდა ქონდა ზაზას დაჯავშნული, სულ სადღაც 20 ვიყავით, 10 კაცი თითო მაგიდაზე. კიდევ კარგი წავედი, ასეთი საგიჟეთი crazy, crazy საღამო უდიდესი ხანია არ გამიტარებია. ყველაფერი იყო ძალიან ძალიან მაგარი. წინა ფართიზე ზუსტად City Club-ში დავკარგე კლუბებში სიარულის ხალისი ისეთი კოშმარი იყო.. და გუშინ ისევ City Club-მა აღმიდგინა ეს სურვილი. სულ ცოტა ხანი ვიჯექით სანამ მოვიკითხეთ ერთმანეთი, დავლიეთ, მერეეეეეეეე 3ის ნახევრამდე არ დავმჯდარვართ მგონი. ძალიან განსაკუთრებული იყო, აი ვერ გადმოვცემ, ალბათ უნდა შეიგრძნო ეს ყველაფერი. ზაზამაც შეუდარებლად დაუკრა, მაესტრო მორისიც გაიჩითა, რაღაც კონკურსიც ჩაატარა ცეკვების. და მერე უკვე ყველა თავის სამყაროში წავიდა სადაც ყველაფერს მუსიკა და რიტმი მართავს. ხალხი არ ჩერდებოდა, ვერ ჯდებოდნენ, მასობრივი ბედნიერება სუფევდა. უბედნიერესები და საოცრად კმაყოფილები წამოვედით, ისე მეძინებოდა ფეხზე ვერ ვიდექი, ერთი სული მქონდა ფეხსაცმელები გადამესროლა სადმე და ფეხშველი წავსულიყავი, მაგრამ თვილისის ქიჩებსი ეგეთ რამეს ვერ გარისკავ. შემდეგ კვირასაც წავალთ ალბათ, ისევ მოიწვიეს მგონი ზაზა დასაკრავად. არ ვიცი გადმოვეცი თუ არა, მაგრამ მიუხედავად იმისა რომ ვიკიკოს უნახავად 2 კვირა შეიძლება ჭკუიდან გადავიდე, მაინც აუცილებელია ომ ხანდახან ბავშვი წაიყვანოს ბებიამ ან ძიძამ და ისევ დაიბრუნო წინანდელი ცხოვრება თუნდაც 2 ღამით.


„გაირკვა, რომ აქ არც მეჩეთი და არც ეკლესია არ ყოფილა, ჩვეულებრივი საყოფაცხოვრებო დანიშნულების შენობა, ტრადიციული მესხური საცხოვრისი იყო“, – გვითხრეს კულტურული მემკვიდრეობისა და ძეგლთა დაცვის ეროვნული სააგენტოს საზოგადოებასთან ურთიერთობის სამსახურში.


შვიდნი მოწამენი მაკაბელნი: აბიმი, ანტონინე, გური, ელეაზარი, ევსევონი, ალიმი და მარკელე, დედა მათი სოლომონია და მოძღვარი ელეაზარი (+166 წელი ქრისტეს შობამდე) - 1 (14) აგვისტო


კვირის პალიტრა - "როცა დავბრუნდი, აეროპორტში სახეშეცვლილი ოჯახის წევრები დავინახე - გულმა მიგრძნო, რომ რაღაც არასასიამოვნო იყო მომხდარი" 2021, 11 აპრილი, 20:22 - ასეთი მოგონებები საკმაოდ ბევრია, თუმცა გამოვყოფ პირველ გასტროლს. მაშინ დაახლოებით 10 წლის ვიყავი და მადრიდში გვქონდა კონცერტი. ჩვენს მაყურებლებს ემიგრანტები წარმოადგენდნენ და მათი ემოცია იმდენად მძაფრი იყო, არასდროს დამავიწყდება. - ეს ჩემთვის რთული საკითხი იყო. არჩევნის გაკეთებამ მომიწია, რადგან ეს ორი პროფესია ერთად, უბრალოდ წარმოუდგენელია. ქართულ ცეკვაზე 10 წლის განმავლობაში დავდიოდი, ბევრი კარგი მოგონება მაკავშირებს იმ წლებთან, მაგრამ ბოლოს გადავწყვიტე, თეატრალურ უნივერსიტეტში ჩამებარებინა და სამსახიობო განათლება მიმეღო. ცეკვა დღემდე მიყვარს, მაგრამ მსახიობობა და თეატრი ვარჩიე. თავს ვიმშვიდებდი, სპექტაკლებისა და ქორეოდრამების საშუალებით ცეკვის მონატრების შეგრძნებას შევივსებ-მეთქი. 12 აპრილი 2021 11:00 ძალიან, ძალიან მომწონს ეს გოგონა, გამორჩეულია უდაოდ, კარგია, თუ იცის თავის ფასი ყოველთვის ინტერესით ვადევნებ თვალს 11 აპრილი 2021 21:12 ფოტოებში არ გამოდის ისე კარგად. ფილმში რასაც ქვია მზეთუნახავი იყო. ეს და ჩიკა ქართველი ქალის ახლანდელი სახეა. ძაან ძაან მაგრები.


source: fineweb

text: ამერიკული სამოის ეროვნული პარკი - მდებარეობს ამერიკულ ტერიტორტია სამოაზე, ეროვნული პარკი მოქცეულია სამ კუნძულზე: ტუტუილაზე, ოფუ-ოლოსეგაზე და ტაუზე. პარკი მოიცავს მარჯნის რიფებს, წვიმიანი ტყეებს და თეთრ ქვიაშიან სანაპიროებს. ეს ადგილები განსაკუთრებით პოპულარულია, ლაშქრობის მოყვარულთა შორის. პარკის ძირითადი მიზანია შეინარჩუნოს, სამოის უნიკალური ბუნება. ამ ტერიტორიის ფართობი შეადგენს 36,42 კმ2-ს, პარკის 10.3 კმ2 საზღვაო ტერიტორიაა. ამერიკის შეერთებული შტატების კონგრესის გადაწყვეტილებით ეს ტერიტორია 1988 წელს ეროვნულ პარკად გამოცხადდა. ეროვნულ პარკში ცხოვრობს უნიკალური ჯიშის ცხოველები, მათგან აღსანიშნავია: ხილიჭამია ხელფრთიანები, ზღვის კუები, თითქმის 900 სახეობის თევზი, 200 მარჯნის სახეობა და 35 სახეობის ფრინველი.


გარსიანები გარსიანები, ლარვაქორდიანები (Tunicata ან Urochordata) — ზღვის ცხოველების ქვეტიპი ქორდიანების ტიპისა. აქვთ პარკისებრი ან კასრისებრი დაუნაწევრებული სხეული, რომელიც გარეგანი ეპითელიუმის მიერ გამოყოფილ ტუნიკაშია გახვეული (აქედან წარმოსდგება მათი პირველი სახელწოდება). სხეულის ზომა მერყეობს რამდენიმე მმ-იდან (აპენდიკულარიები) 50 სმ-მდე (ზოგი ასციდია). უმრავლესობას ქორდა მხოლოდ ლარვის სტადიაში აქვს (აქედან — მათი მეორე სახელწოდება). გარსიანები ჰერმაფროდიტები არიან. მრავლდებიან როგორც სქესობრივად, ისე უსქესოდ. ხშირად ქმნიან კოლონიებს. ქორდის არსებობა, ნერვული სისტემის ჩასახვის ერთგვარობა, გულის პარკის მსგავსი მდებარეობა, მომნელებელი ტრაქტის წინა განყოფილების გარდაქმნა ლაყუჩის აპარატად, მათ ხერხემლიანებთან აახლოებს. ცნობილია 1000-ზე მეტი სახეობა. გარსიანები იყოფიან 3 კლასად: აპენდიკულარიები, ასციდიები და სალპები. ლიტერატურა [რედაქტირება] - ქართული საბჭოთა ენციკლოპედია, ტ. 3, გვ. 9, თბ., 1978 წელი.


ისლამისტების უსასტიკესმა და ცინიკურმა თავდასხმებმა საფრანგეთის დედაქალაქში, რომელმაც ბოლო მონაცემებით 130 ადამიანის სიცოცხლე შეიწირა, 352 კი დაიჭრა, (მათგან 99 კრიტიკულ მდგომარეობაშია) კიდევ ერთხელ თვალნათლივ აჩვენა, რომ ევროპის კონტინენტზე ტერორისტული აქტების ძალიან მაღალი რისკი არსებობს. ხდება თუ არა ამ რისკის ადეკვატური შეფასება და გააზრება საქართველოში? ქვეყანაში, რომელსაც საერთაშორისო უსაფრთხოების ოპერაციებში მონაწილეობის უკვე ათწლიანი გამოცდილება აქვს, მათ შორის, კოსოვოში, ერაყში, ცენტრალური აფრიკის რესპუბლიკაში და ავღანეთში. ამავე დროს, საქართველო არის ის სახელმწიფო, რომლის 200-ზე მეტი მოქალაქე, სირიისა და ერაყის ტერიტორიაზე „ისლამური ხალიფატის“ რიგებში იბრძვის. 56 წლის მურმან პაიჭაძემ, რომელიც წალკის რაიონის სოფელ კოხტას (ყოფილი ახალიკი) იმამი იყო, მეუღლე, ხუთი შვილი და შვილიშვილები ორი თვის წინ მიატოვა და საბრძოლველად სირიაში წავიდა. პარიზის ტერაქტებამდე ოთხი დღით ადრე, პაიჭაძემ, რომელიც დღეს, თავის თავს აბუ ასია ალ-ჯუეჯს უწოდებს, ინტერნეტში მიმართვა გაავრცელა და საქართველოს სახელმწიფოს ღიად დაემუქრა „თქვენ ურწმუნოებო!. რატომ არ წყვეტთ მუსლიმების წინააღმდეგ ბრძოლას? რატომ არ გამოგყავთ თქვენი სამხედროები მუსლიმების ქვეყნიდან? საქართველოს მომავალზე რომ არ ფიქრობდით და ყალბ ისტორიაზე ილუზიებს აგებდით. მაშ დაელოდეთ პასუხს მუსლიმებისგან, რომელიც ძალზე მკაცრი იქნება.“ წყარო - http://islamgeorgia.com/abu-asia-aljurji/ მურმან პაიჭაძე ახლო ნათესავია „ისლამური ხალიფატის“ კიდევ ერთი შეფიცულის, ჩოხატაურის რაიონის სოფელ ზოტის მკვიდრის, 27 წლის თამაზ ჭაღალიძის, რომელიც სირიაში ჯიჰადისტებს, 2014 წლის ზაფხულში შეუერთდა. ჭაღალაძის იგივე აბუ აჰმედის წინააღმდეგ, შინაგან საქმეთა სამინისტრომ სისხლის სამართლის საქმე ერთი წლის წინ აღძრა, მას შემდეგ, რაც იგი საქართველოს, კონკრეტულად კი აჭარის რეგიონს ჯიჰადით დაემუქრა. ჯიჰადისტთა ყველაზე დიდი დაჯგუფება საქართველოდან, სირიისა და ერაყის ტერიტორიაზე კი პანკისის ხეობიდან არის. ამ ჯგუფის არაოფიციალური ლიდერი საქართველოს არმიის ყოფილი ოფიცერი, 29 წლის, ბირკიანელი თარხან ბათირაშვილი იგივე აბუ ომარ ალ-შიშანია. ისლამური სახელმწიფოს ერთ-ერთი ყველაზე გავლენიანი საველე მეთაური მომავალ გეგმებს ასევე სამშობლოს უკავშირებს. ბათირაშვილი, რომელიც რამდენჯერმე დაემუქრა რუსეთს „საღვთო ომით“, ჯიჰადის პლაცდარმად საქართველოს განიხილავს, სწორედ ამ მიზნით შეიქმნა ჯერ „კავკასიის ვილაიეთი“, შემდეგ კი „გურჯისტანის ვილაიეთიც“. პანკისის ხეობაში ბათირაშვილის პირადი წარმომადგენელი სოფოლ ჯოყოლოს იმამი 36 წლის აიუფ ბორჩაშვილი, ანტიტერორისტულმა ცენტრმა 2015 წლის ივნისში დააკავა და მას შემდეგ წინასწარ პატიმრობაშია. გამოძიება ამტკიცებს, რომ სწორედ ბორჩაშვილი უწევდა კოორდინაციას, ახალგაზრდა ქისტი მუსლიმების გადაბირებას და შემდეგ, სირიაში გაგზავნას. მიუხედავად, რამდენიმე წარმატებული ოპერაციისა, სტრატეგიული კვლევების კავკასიური ცენტრის ხელმძღვანელი მამუკა არეშიძე საქართველოს სპეცსამსახურების მზადყოფნას გაუმკლავდეს, ისლამური ხალიფატიდან მომავალ საფრთხეს, სუსტად აფასებს „ამ ტიპის სისუსტე დამახასიათებელია ჩვენი ქვეყნის სპეცსამსახურებისთვის და ეს განპირობებულია ტრადიციის არარსებობით. მოგეხსენებათ, სპეცსამსახურები იყო ჩვენთან ის სტრუქტურა, რომელსაც ყველა ხელისუფლება მუდმივად იყენებდა თავისთვის და არა ქვეყნისთვის. შესაბამისად, დღესაც სპეცსამსახურებს უფრიომ მეტად პოლიტიკური პოლიციის ფუნქცია აქვთ, ვიდრე ქვეყნის უსაფრთხოების დამცველის. ამიტომ არ არის რესურსი. ასე, რომ სისუსტე არის. ეს არის ტრადციული სისუსტე. თუმცა, სიტუაციის გამოსწორებისკენ გადადგული გარკვეული ნაბიჯებიც არის.“ სირიისა და ერაყის ტერიტორიაზე, ისლამური ხალიფატის დროშის ქვეშ, ბოლო წლებში, საქართველოს 13 მოქალაქე დაიღუპა. ბოლო მონაცემებით, იქ, ამ დრომდე, 200-ზე მეტი ჩვენი მოქალაქე იბრძვის. ხუთი თვის წინ, საქართველოს ხელისუფლებამ გაამკაცრა სასჯელი უკანონო, შეიარაღებულ ფორმირებებში გაწევრიანების გამო. ახლა ეს დანაშაული 7 წლამდე თავისუფლების აღკვეთით ისჯება, ტერორისტულ ორგანიზაციაში გაწევრიანება ან გადაბირება კი 10 წლამდე პატიმრობით. აღსანიშნავია, რომ ბოლო წლებში, იყო რამდენიმე შემთხვევა, როცა ისლამური ხალიფატის მეომრები სირიიდან და ერაყიდან საქართველოში უპრობლემოდ დაბრუნდნენ. ყველა ამ ფაქტორიდან, გამომდინარე, როგორც ადგილობრივი, ისე უცხოელ ექსპერტთა ნაწილი მიიჩნევს, რომ საქართველოში ტერორიზმის რისკის საფრთხე გაზრდილია.


text: ვუდუ -წარმოადგენს აფრიკულ სპირიტულ-ამინისტური რელიგიის ტრადიციებს და ევროპული კათოლიციზმის სინთეზს.რელიგია,რომელიც თავისი რიტუალებით ჯადოქრობასაც ითვალისწინებს,რომლის მიმდევრები არიან ჰაიტიზე,ბრაზილიასა და ა.შ.შ–ში.ასევე გვხვდებიან მთელს მსოფლიოში.მისი მიმდევარი მილიონობით ადამიანია. სიტყვა ვუდუ ფონ-ევეს ენაზე სულს ნიშნავს,მასზე მნიშვნელოვანი გავლენა მოახდინა ასევე ცენტრალური აფრიკის ტრადიციებმა. რიტუალის დროს იყენებენ შინაურ ფრინველებს,როგორიცაა შავაი მამალი ან ინდაური,თხის სათესლე ჯირკვლებს და სისხლს.ასევე ხარსაც სწირავენ.ეს სპირიტული რიტუალი საშუალებას აძლევთ დაუკავშირდნენ ნებისმიერი ადამიანის სულს,მოიპოვონ მისი მართვა და შესაბამისი კონტროლი.ეს არის ანიმისტური რიტუალი რომელიც საშუალებას აძლევს უსულო საგანსაც კი მიაბან ვინმეს სული.ობიექტად იყენებენ ხელნაკეთ თოჯინას,რომელიც ხსჰირ სჰემტხვევასჰი არის ცვილის. არსებობს ასევე ვუდუს „ზომბი“ და „გრი–გრი“.ვუდუს „ზომბი“ ეს არის გაცოცხლებული მიცვალებული,რომელსაც აზროვნების უნარი არ გააჩნია და მხოლოდ მისი მბრძანებლის დავალებით მოქმედებს.“გრი–გრი“ კი არის ვუდუს თილისმა,რომელიც მგლობელს იცავს ავი სულისგან.“გრი–გრი“ ეს არის ქისა,სადაც მოთავსებულია თმა,ძვლები,ბალახი,ზეთი და ასევე საფლავის მიწაც.მას თან არავინ ატარებს,რადგან ის სახიფათოა.ვუდუ ასევე გამოიყენება სულის განკურნბისთვის,ახლად ჩასახვისთვის და სხვადასხვა დაავადებების მოსაშორებლად.სიტყვა ვუდუ სულს ნიშნავს. https://sites.google.com/a/iliauni.edu.ge/religiebi-in-the-world/vudu ვუდუ ვუდუ(კრეოლ. Vudou, ინგლ. Voodoo, პორტუგ. Macumba) — მონოთეისტური რელიგია, წარმოიშვა კარიბის ზღვის კუნძულებზე და წარმოადგენს აფრიკული სპირიტულ-ანიმისტური რელიგიური ტრადიციებისა (ძირ. ბენინიდან) და ევროპული კათოლიციზმის სინთეზს. ვუდუს სხვადასხვა დამწერლობა ლათინურად მიუთითებს მის წარმომავალობაზე. Voodoo მიუთითებს ახალი ორლეანის კრეოლურ ტრადიციაზე, Vodou მიუთითებს ამ ტრადიციის ჰაიტიურ ვარიანტზე, ხოლო Vodoun კი დასავლეთ აფრიკულია. კუბაზე ამ ტრადიციას ჰქვია La Regla Arara. ვუდუს ფესვები მომდინარეობს დასავლეთ აფრიკის ფონ, ევესა და იორუბას ხალხებიდან, დასავლეთ ნიგერიიდან აღმოსავლეთ განამდე. ბენინში ვუდუ ეროვნული რელიგიაა, რომელსაც მოსახლეობის 60% მისდევს (დაახ. 4,5 მილიონი ადამიანი). სიტყვა vodún ფონ-ევეს ენაზე სულს ნიშნავს. ვუდუზე მნიშვნელოვანი გავლენა მოახდინა ასევე ცენტრალური აფრიკის ტრადიციებმა. კონგოს მაგია, ჩრდ. ჰაიტიზე ცნობილი როგორც ლემბა (თავდაპირველად გავრცელდა ბაკონგოს ტომში), ისევე გავრცელებულია, როგორც დასავლეთ აფრიკული ელემენტები, თუმცა ინფორმაცია მასზე შედარებით უფრო მწირია. ბოლო დრომდე მიიჩნეოდა რომ ამ უძველესი ტრადიციების შერევა კათოლიციზმთან მხოლოდ ახალ სამყაროში მოხდა. თუმცა არსებობს მნიშვნელოვანი დოკუმენტები იმაზე, რომ ამგვარი სინთეზე კონგოს იმპერიის რელიგიურ პრაქტიკაშიც მოიძებნება.


ბრაზილია ბრაზილია (პორტ. Brasil), ოფიციალურად ბრაზილიის ფედერაციული რესპუბლიკა[7][8] (პორტ. República Federativa do Brasil) — სამხრეთ ამერიკის კონტინენტისა და ლათინური ამერიკის რეგიონის უდიდესი ქვეყანა. იგი მეხუთე უდიდესი სახელმწიფოა მსოფლიოში როგორც ფართობის (8 514 877 კმ2) ისე მოსახლეობის მხრივ (193 მლნ, 2012 წ).[2][9] ბრაზილია უდიდესი ლუზოფონური ქვეყანაა მსოფლიოში და ერთადერთი ამერიკაში.[9] ბრაზილიას აღმოსავლეთიდან ესაზღვრება ატლანტის ოკეანე, სადაც სანაპირო ზოლის სიგრძე 7,491 კმ–ს შეადგენს.[9] ჩრდილოეთით ესაზღვრება ვენესუელა, გაიანა, სურინამი, და საფრანგეთის ზღვისიქითა ტერიტორია — საფრანგეთის გვიანა, ჩრდილო–დასავლეთით — კოლუმბია, დასავლეთით — ბოლივია და პერუ, სამხრეთ–დასავლეთით — არგენტინა და პარაგვაი, სამხრეთით — ურუგვაი. ფლობს მრავალ არქიპელაგს, მათ შორის ფერნანდუ-დი-ნორონიას, როკასს, წმინდა პეტრესა და წმინდა პავლეს არქიპელაგს, ტრინიდადი და მარტინ ვასს. ესაზღვრება სამხრეთ ამერიკის ყველა ქვეყანას, გარდა ეკვადორისა და ჩილესი. მას შემდეგ, რაც 1500 წელს ბრაზილიის მიწაზე ფეხი პედრუ ალვარეშ კაბრალმა დადგა, ეს ქვეყანა პორტუგალიის კოლონია იყო 1815 წლამდე, როდესაც შეიქმნა პორტუგალიის, ბრაზილიისა და ალგარვეს გაერთიანებული სამეფო. კოლონიური ბორკილები 1808 წელს დაიმსხვრა, როდესაც პორტულაგიაში ნაპოლენის შეჭრის შემდეგ პორტუგალიის კოლონიური იმპერიის დედაქალაქი ლისაბონიდან რიო-დე-ჟანეიროში გადავიდა.[10] დამოუკიდებლობა 1822 წელს გამოცხადდა ბრაზილიის იმპერიის შექმნით, რომელიც უნიტარული სახელმწიფო იყო კონსტიტუციური მონარქიითა და საპარლამენტო სისტემით. 1889 წელს ბრაზილია საპრეზიდენტო რესპუბლიკა გახდა, მას შემდეგ რაც ხელისუფლების სათავეში სამხედრო ხუნტა მოვიდა. ამ დროისათვის მოქმედებდა 1824 წელს ორპალატიანი საკანონმდებლო ორგანოს მიერ მიღებული კონსტიტუცია.[10] ამჟამინდელი კონსტიტუცია ქვეყანამ 1988 წელს მიიღო, რომელიც ბრაზილიას ფედერალურ სახელმწიფოდ განსაზღვრავს.[11] ფედერაცია შედგება ფედერალური რაიონების — 26 შტატისგან, რომლებიც საერთო ჯამში 5 564 მუნიციპალიტეტად იყოფა.[11][12] ბრაზილიის ეკონომიკა მსოფლიოში მეექვსე უდიდესია მთლიანი შიდა პროდუქტის თვალსაზრისით და მეშვიდე მსყიდველობითი უნარის პარიტეტის მიხედვით (2011).[13][14] ბრაზილიის ეკონომიკა მსოფლიოში ერთ–ერთი ყველაზე სწრაფად მზარდია. ეკონომიკურმა რეფორმებმა ქვეყანას ახალი საერთაშორისო აღიარება მოუტანა.[15] ბრაზილია დამფუძნებელი წევრია გაეროსი, დიდი ოცეულის, პორტუგალიურენოვანი ქვეყნების თანამეგობრობის, ლათინური კავშრის, იბერო-ამერიკული სახელმწიფოების ორგანიზაციის, ამერიკის სახელმწიფოთა ორგანიზაციის, მერკოსურის, სამხრეთ ამერიკის ერთა კავშირის, არის BRIC–ის ერთ–ერთი ქვეყანა. ამავე დროს, ბრაზილია მიეკუთვნება მსოფლიოს ეკოლოგიურად 17 ყველაზე მეგამრავალფეროვან ქვეყანას; მრავალფეროვანია ველური ბუნება, ბუნებრივი გარემო, ფართოდაა წარმოდგენილი დაცული ტერიტორიები.[9] ინდიელთა ეროვნული ფონდის მონაცემებით, ბრაზილიის ტერიტორიაზე სახლობს 67 იზლოირებული ტომი, შესაბამისად ბრაზილიაში მსოფლიო მასშტაბით ყველაზე მეტი არაკონტაქტური ტომი ცხოვრობს.[16] სექციების სია ეტიმოლოგია[რედაქტირება | წყაროს რედაქტირება] სიტყვა „ბრაზილია“ მომდინარეობს მცენარე ბრაზილიური ხისგან (Caesalpinia echinata, პერნამბუკის ხე), რომელიც ერთ დროს უხვად იზრდებოდა ბრაზილიის სანაპიროს გასწვრივ. პორტულაგიურ ენაში ამ ხეს პაუ-ბრაზილი ჰქვია, სიტყვა ბრაზილი ნიშნავს „წითელი, როგორც ნაკვერჩხალი“, რაც ლათინური brasa–დან (ნაკვერჩხალი) მომდინარეობს.[17][18][19] იქიდან გამომდინარე, რომ ეს ხე დიდი რაოდენობით წითელ საღებავს გამოყოფდა, საკმაოდ მაღალი ღირებულების მქონე აღმოჩნდა ევროპული ტანსაცმლის ინდუსტრიისთვის, შესაბამისად ის ერთ–ერთი ყველაზე ადრეული კომერციულად გამოყენებადი პროდუქტი იყო ბრაზილიიდან. XVI საუკუნეში, ბრაზილიის სანაპიროებზე პაუ–ბრაზილის მასობრივი გაჩეხვა დაიწყო ადგილობრივი ინდიელების მიერ, რომლებიც მას ევროპელ ვაჭრებს (ძირითადად პორტუგალიელებსა და ფრანგებს) უცვლიდნენ ევროპულ სამომხმარებლო საქონელში.[20] ამ მიწის ოფიციალური სახელი პორტუგალიელთა ჩანაწერებში იყო „წმინდა ჯვრის მიწა“ (Terra da Santa Cruz), მაგრამ ევროპელი ვაჭრები და მეზღვაურები მას უბრალოდ „ბრაზილიის მიწას“ (Terra do Brasil) უწოდებდნენ. ეს დასახელება თანდათანობით გავრცელდა და ბოლოს ოფიციალური სახელად იქცა. ადრეული მეზღვაურები ზოგჯერ ასევე მას ასევე მოიხსენიებენ „თუთიყუშების მიწის“ (Terra di Papaga) სახელით. გუარანის ენაში, რომელიც პარაგვაის ერთ–ერთი ოფიციალური ენაა, ბრაზილიას „პინდორამა“ ეწოდება. ეს სახელი ამ რეგიონს ადგილობრივებმა უწოდეს და „პალმის ხეების მიწას“ ნიშნავს. გეოგრაფია[რედაქტირება | წყაროს რედაქტირება] ქვეყანა მდებარეობს სამხრეთ ამერიკაში და უკავია ამ კონტინენტის ნახევარი ტერიტორია. ესაზღვრება კონტინენტის 12 სახელმწიფოდან 10-ს (ყველას, ეკვადორისა და ჩილეს გამოკლებით). ესენია: ურუგვაი, არგენტინა, პარაგვაი, ბოლივია, პერუ, კოლუმბია, ვენესუელა, გაიანა, სურინამი და საფრანგეთის გვიანა.მათგან ყველაზე გრძელი საზღვარი აქვს ბოლივიასთან 3400 კმ, ყველაზე პატარა კი სურინამთან - 597 კმ. საზღვრები მეზობელ სახელმწიფოებთან არ წარმოადგენს რთულ ბუნებრივ დაბრკოლებებს, რაც აადვილებს მის ეკონომიკურ კავშირებს კონტინენტის ქვეყნებთან. აღმოსავლეთით, ჩრდილო-აღმოსავლეთით და სამხრეთ-აღმოსავლეთით ბრაზილიას ფართო გასასვლელი აქვს ატლანტის ოკეანეზე. სანაპირო ხაზის სიგრძეა 7491 კმ. ქვეყნის ტერიტორია აღმოსავლეთიდან დასავლეთით გადაჭიმულია 4348 კმ-ზე, ჩრდილოეთიდან სამხრეთისაკენ კი - 4320 კმ-ზე. ბრაზილია ფართობით ორჯერ ჭარბობს დასავლეთ ევროპას. ბრაზილიის უზარმაზარ ტერიტორიაზე გამოიყოფა ორი მსხვილი ბუნებრივი ოლქი: ამაზონის დაბლობი, რომელიც ვრცელდება ქვეყნის ჩრდილოეთით და ბრაზილიის მთიანეთი, რომელიც იკავებს ქვეყნის ტერიტორიის ცენტრალურ და სამხრეთ ნაწილებს. ბრაზილიის ტერიტორიაზე არ გვხვდება ის გრანდიოზული მთათა სისტემები, რომლებიც წარმოდგენილია კონტინენტის დასავლეთ ნაწილში. ბრაზილიის მთიანეთი მოიცავს მთელი ქვეყნის ტერიტორიის 2/3-ს. იგი აგებულია ძველი კრისტალური ქანებისაგან, სადაც ჭარბობს გრანიტი, გნეისი, კვარციტი. ეს ყველაფერი დაფარულია დანალექი ქანებით. ზოგ ადგილებში, კრისტალური ქანები გამოდიან ზედაპირზე. მთიანეთი ძირითადად ხასიათდება გორაკ-ბორცვიანი ზედაპირით, რომელიც მაღლდება ჩრდილოეთიდან სამხრეთის და სამხრეთ-აღმოსავლეთის მიმართულებით. მთიანეთი დასავლეთით გადადის პანტანალის ვაკეში, ხოლო სამხრეთით - ლა-პლატის დაბლობში. ჩრდილო დასავლეთით იგი თანდათან იშლება და უერთდება ამაზონის დაბლობს, რომლის ფართობიც 1.6 მლნ კვ.კმ-ია. მსოფლიოში უდიდესი ეს ტროპიკული დაბლობი მდებარეობს ტექტონიკური ჩაღუნვის ოლქში, რომელიც ამოვსებულია ზღვიური და კონტინენტური დანალექი მასალით. ბრაზილია მდიდარი ქვეყანაა სასარგებლო წიაღისეულით, რაც უპირველეს ყოვლისა განპირობებულია გეოლოგიური აგებულების თავისებურებით. ქვეყანა პირველ ადგილზეა ლათინურ ამერიკაში რკინის, მანგანუმის, ქრომიტების, ბარიტის, პირიტის, ნიობიის და გარსის მარაგით. მეორეზეა ტიტანის, ვოლფრამის, კობალტის, კალის, აზბესტის და კალიუმის მარილების მარაგით. ამავე დროს, ქვეყანა ენერგეტიკული რესურსების მნიშვნელოვან სიმცირეს განიცდის. - ფართობი: 8.511.965 კვ.კმ. - ბუნება: უმაღლესი მწვერვალი - პიკო-და-ნებლინა, 3,014 მ; მთავარი მდინარეები (კმ) – ამაზონი 3.500 (სულ 6.280), პურუსი 3.000 (სულ 3.210), რიო სან-ფრანსისკუ 2.900, ტოკანტისი 2.700, არაგუაია 2.600, რიო პარანა 2.400 (სულ 4.700); უდიდესი ტბა (კვ.კმ) - ლაგოა მირიმი 3.000; მთავარი კუნძულები (კვ.კმ) - მარაჟუ 47.573, დიდი გურუპა 4.864; კლიმატი - ეკვატორული, ტროპიკული. - ბუნებრივი რესურსები: ბრაზილიას სასარგებლო წიაღისეულის დიდი მარაგი აქვს, მათ შორის ბოქსიტები, ოქრო რკინის მადანი, მანგანუმი, ნიკელი, ფოსფატები, პლატინა, კალა, ურანი, ნავთობი, ჰიდროენერგია, საშენი ხე-ტყე (ტროპიკულ ზონაში). კლიმატი[რედაქტირება | წყაროს რედაქტირება] ბრაზილიის ტერიტორიის უდიდესი ნაწილი მდებარეობს ტროპიკულ სარტყელში, მისი სამხრეთი ნაწილი კი ექცევა სუბტროპიკულ სარტყელში. დაბალ განედებში მდებარეობა განაპირობებს მზის რადიაციის სიუხვეს და ტემპერატურის მაღალ მაჩვენებლებს, რომლებიც მერყეობს +14,7 გრადუსიდან 28,3 გრადუსამდე. ეს ტემპერატურები თანდათან კლებულკობს ჩრდილოეთიდან სამხრეთის მიმართულებით,თვიური და წლიური ამპლიტუდა კი მატულობს. ქვეყნის მთელი ტერიტორია, ჩრდილო-აღმოსავლეთის ზოგიერთი რაიონის გამოკლებით მნიშვნელოვანი რაოდენობის ტენს იღებს - 1000 მმ-ზე მეტს წელიწადში. ტროპიკული ბრაზილიის ყველაზე ცივი თვის და ყველზე თბილი თვეების საშუალო ტემპერატურებს შორის განსხვავება დაახლოებით 3-4 გრადუსია. ნალექები წლის მანძილზე არათანაბრად არის განაწილებული, განასხვავებენ ორ სეზონს: მშრალს და ტენიანს. ბრაზილიის მთაინეთისათვის დაახლოებით 24-იან განედამდე, ბატონობს სუბეკვატორული კლიმატი ცხელი (22-28 გრადუსი) და ტენიანი ზაფხულით და თბილი (17-20 გრადუსი),მშრალი ზამთრით. მთიანეთის აღმოსავლეთით, კლიმატი ტროპიკული, ცხელი და ტენიანია (800-1600 მმ). ბრაზილიის კლიმატური პირობები ხელსაყრელია ყველა სახის სოფლის მეურნეობის კულტურის მოსაყვანად. ცივი პერიოდის არარსებობა კარგ საშუალებას იძლევა წელიწადში ორი, ზოგიერთი კულტურისთვის კი სამი მოსავლისათვის. შიგა წყლები[რედაქტირება | წყაროს რედაქტირება] ბრაზილიის სამდინარო ქსელი ძლიერ ხშირი და წყალუხვია. დასავლეთიდან აღმოსავლეთით, ქვეყნის მთელს ტერიტორიას კვეთს მსოფლიოს ერთ-ერთი უგრძესი, ყველაზე წყალუხვი და აუზის ფართობით ყველაზე დიდი მდინარე ამაზონი, რომლის საშუალებითაც ხდება ქვეყნის ჩრდილოეთის რაიონების მორწყვა. ეს მდინარე წარმოიშვება მდინარეების - მარანიონის და უკაიალის შეერთებით და თუ მის სიგრძეს პირველი მდინარის სათავიდან გამოვითვლით, მაშინ იგი გაუტოლდება 6 400 კმ-ს, ხოლო თუ მეორე მდინარიდან, 7 000 კმ-ს. მდინარე ამაზონი ბრაზილიის ტერიტორიაზე 3 165 კმ გაედინება. ქვეყნის ტერიტორიაზე მისი აუზი შეადგენს 4,8 მლნ კვ.კმ-ს. პერუს საზღვართან მისი სიგანე 1,5 კმ-ია, შუა დინებისას, ქალაქ მანაუსთან 5 კმ, ხოლო ქვემო დინებისას 20 კმ. შესართავთან კი 80-150 კმ. შუა დინებისას ამაზონის სიღრმე 70 მეტრია, ქალაქ ობიდუსთან 135 მ, ხოლო შესართავთან 15-45 მ. ამაზონს მრავალი შენაკადი აქვს. მათგან აღსანიშნავია პურუსი, ჟურუა, ტაპაჟოსი, მადეირა, რიუ-ნეგრუ, ჟაპურა, ისა. ამაზონის რეჟიმი რთული და მრავალფეროვანია. ბრაზილიის და ზოგადად სამხრეთ ამერიკის მეორე უდიდესი მდინარეა პარანა, რომლის წყლებითაც ირწყვება ქვეყნის სამხრეთი და სამხრეთ-დასავლეთი. მისი მნიშვნელოვანი შენაკადებია: პარაგვაი, ტიეტე, იგუასუ და სხვა. პარანა ჰიდროენერგიის დიდი პოტენციალით გამოირჩევა. ბრაზილიის სხვა მნიშვნელოვანი მდინარეებდან აღსანიშნავია: სან-ფრანსისისკუ, პარაიბა, ტოკანტისი, პარანაიბა, ჟაკუი. ქვეყანა შედარებით ღარიბია მნიშვნელოვანი ტბებით. გვხვდება ლაგუნური და ჭალის ტბები. ყველაზე დიდი ტბაა პატუსი (10.000 კვ.კმ). ფლორა და ფაუნა[რედაქტირება | წყაროს რედაქტირება] ბრაზლიის ტერიტორიის თითქმის ნახევარი დაფარულია ტყეებით, რომელიც გავრცელებულია წითელ ფერალიტურ ნიადაგებზე. ბრაზილიის მცენარეული საფარი ძალიან მდიდარი და მრავალფეროვანია. მისი ფლორისტული შემადგენლობა 50.000 მცენარეს შეიცავს, საიდანაც 12.000 ენდემურია. ტყეების ჯიშობრივი შემადგენლობის მრავალფეროვნებით, სიმჭიდროვით და მრავალიარუსლინობით გამოირჩევა ტენიანეკვატორული მარადმწვანე ტყე,რომელიც ცნობილია, როგორც ჰილეები (ბრაზილიაში მას სელვას უწოდებენ). ისინი ვრცელდებიან ძირითადად ამაზონის დასავლეთ ნაწილში. ამაზონის ტყეები ჯერ კიდევ არ არის კარგად შესწავლილი. ცნობილია 4.000-ზე მეტი ჯიშის მერქნიანი ხე, ვხვდებით ასობით პალმის ჯიშს, რომელთა შორის ყველაზე მაღალი 60 მეტრამდე იზრდება. უფრო მრავალფეროვანი მცენარეული საფარით ხასიათდება ტყის ის ნაწილი, რომელიც წყლით არ იფარება. აქ იზრდება ისეთი ძვირფასი ჯიშები, როგორებიცაა მონგო, პაუ-ბრაზილი, "რძის ხე", "ნესვის ხე", უხვადაა ლიანები. მდინარე ამაზონის მცენარეთაგან სახელგანთქმულია ყვავილოვანი მცენარე ვიქტორია რეგია, რომლის ფოთლის დიამეტრი 2,5 მეტრს აღემატება. ბრაზილიის ყველაზე მშრალი ადგილი - მთიანეთის ჩრდილო-აღმოსავლეთის შიგა რეგიონები ძირითადად დაფარულია დაბალი ეკლიანი ბუჩქებითაა და კაქტუსებით. ქვეყნის უკიდურესი სამხრეთი წარმოდგენილია ტენიანი სუბტროპიკული სავანებით. ატლანტის ოკეანის სანაპირო დაფარულია მანგოს ბარდით. მრავალფეროვნებით გამოირჩევა ბრაზილიის ცხოველთა სამყარო. აღსანიშნავია: ბრაზილიური კურდრელი, იაგუარი, პუმა, ბუჩქნარის ძაღლი, ტაპირი, ჭაობის ირემი, ბრაზილიური შველი, ანაკონდა, სხვადასხვა სახის თუთიყუში, ჭიანჭველაჭამია, ნიანგი და ა.შ. მნიშვნელოვანი ყურადღება ექცევა ბუნების დაცვას და ამ მიზნით შექმნილია ეროვნული პარკები. სახელმწიფო[რედაქტირება | წყაროს რედაქტირება] - სახელმწიფო სისტემა: განვითარებადი დემოკრატიული ფედერაციული რესპუბლიკა. - სახელმწიფოს მეთაური: პრეზიდენტი დილმა რუსეფი (2010). - საკანონმდებლო ორგანო: ორპალატიანი ეროვნული კონგრესი (81+513 წევრი). ბრაზილიის ნაპირებთან პირველი ევროპელები - ზღვაოსან კარბალის მეთაურობით 1500 წელს გამოჩნდნენ. დაიწყო ბრაზილიის კოლონიური ისტორია. მეტროპოლიის განსაკუთრებული ყურადღება პირველად გამახვილდა ძვირფასმერქნიან ხე პაუ-ბრაზილზე, რომლისგანაც წარმოიშვა შემდგომში მთელი ქეყნის სახელწოდება და რომელიც დიდი რაოდენობით გაჰქონდათ ევროპაში. პორტუგალიელთა კოლონიური ბატონობა გაგრძელდა 1822 წლამდე. ამ წლის 7 სექტემბერს კი ქვეყანამ პოლიტიკური დამოუკიდებლობა მიიღო. ბრაზილია 67 წლის განმავლობაში მონარქიულ ქვეყანას წარმოადგენდა, ხოლო 1822 წლის 15 ნოემბერს იგი რესპუბლიკად გამოცხადდა. დღეისათვის მოქმედი კონსტიტუცია ქვეყანამ 1988 წელს მიიღო, რომლის ძალითაც სახელმწიფოს და მთავრობის მეთაურია პრეზიდენტი. მას 5 წლის ვადით ირჩევენ. ბრაზილიის უმაღლესი საკანონმდებლო ორგანოა ეროვნული კონგრესი, რომელიც შედგება დეპუტატთა პალატისგან (487 ადგილი, არჩევა ხდება 4 წლის ვადით) და ფედერალური სენატისგან (72 ადგილი, არჩევა ხდება 8 წლის ვადით). პრეზიდენტისა და ეროვნული კონგრესის ადგილსამყოფელია დედაქალაქი ბრაზილია. სახელმწიფოს მეთაურის დეპარტამენტები განლაგებულია განთიადის სასახლეში. ქვეყნის წამყვანი პოლიტიკური პარტიებიდან აღსანიშნავია: ბრაზილიის დემოკრატიული მოძრაობის პარტია, ლიბერალური ფრონტი, სოციალურ-დემოკრატიული პარტია. ადმინისტრაციული დაყოფა[რედაქტირება | წყაროს რედაქტირება] ბრაზილია ფედერაციული სახელმწიფოა, რომელიც შედგება 26 შტატისა (estado) და 1 ფედერალური ოლქისაგან (distrito federal). შტატებს აქვთ თავიანთი კონსტიტუცია, საკანონმდებლო ორგანო და ჰყავთ გუბერნატორები. - ჩრდილოეთ ამაზონეთი: აკრი – ამაპა – ამაზონასი – პარა – რონდონია – რორაიმა – ტოკანტინსი - ჩრდილო-აღმოსავლეთი: ალაგოასი – ბაია – მარანიანი – პარაიბა – პერნამბუკუ – პიაუი – რიუ-გრანდი-დუ-ნორტი – სეარა – სერჟიპი - სამხრეთ-აღმოსავლეთი: ესპირიტუ-სანტუ – მინას-ჟერაისი – რიო-დე-ჟანეირო – სან-პაულუ - სამხრეთი: პარანა – რიუ-გრანდი-დუ-სული – სანტა-კატარინა - ცენტრალური დასავლეთი: ფედერალური ოლქი – გოიასი – მატუ-გროსუ – მატუ-გროსუ-დუ-სული დემოგრაფია[რედაქტირება | წყაროს რედაქტირება] თანამედროვე ბრაზილიის ტერიტორია ძველად ინდიელებით იყო დასახლებული, რომლებიც ახლაც არიან შემორჩენილი ამაზონის ჯუნგლებში. XVI ს-ის დასაწყისში ბრაზილია დაიპყრეს პორტუგალიელმა კონკისტადორებმა, რომლებმაც პრაქტიკულად გაანადგურეს ადგილობრივი ინდიელები. პორტუგალიელებმა დააარსეს მსხვილი პლანტატორული მეურნეობები, რომლებიც აფრიკიდან შემოყვანილი მონების შრომას იყენებდნენ. ბრაზილიელი ერი ჩამოყალიბდა სამი ძირითადი რასის - აქ ჩამოსული ევროპული მოსახლეობის (ძირითადად პორტუგალიელების და იტალიელების), ზანგების და ინდიელი აბორიგენების შერევით. ქვეყნის ეროვნული შემადგენლობა ერთფეროვანია, მთელი მოსახლეობის 97% ბრაზილიელია. მნიშვნელოვნად იზრდება ქვეყნის მოსახლეობა, ძირითადად ბუნებრივი მატების ხარჯზე. მიგრაციის როლი უმნიშვნელოა. საშუალო სიმჭიდროვე შეადგენს 18 კაცს 1 კმ.კვ-ზე. მოსახლეობა ქვეყნის ტერიტორიაზე ძალიან არათანაბრად არის განლაგებული. მოსახლეობის თითქმის ნახევარზე მეტი ცხოვრობს ქვეყნის აღმოსავლეთ ნაწილის სანაპირო ზოლში,მთელი ტერიტორიის 1/10-ზე. ამაზონის ტროპიკული ტყეები,სავანები და მთიანეთის შიგა რაიონები მეჩხერად არის დასახლებული. ქვეყნის დასავლეთის და ჩრდილოეთის შვიდ შტატში (აკრი, ამაზონასი, პარა, მატუ-გროსუ, ამაპა, რორაიმა, რონდონია) რომლებიც ბრაზილიის ფართობის ნახევარზე მეტს მოიცავს,ცხოვრობს მთელი მოსახლეობის მხოლოდ 5%. ბრაზილია ურბანიზაციის მაღალი დონით და ამ პროცესის ინტენსიურობით ხასიათდება. - მოსახლეობა: 192,272,890 მლნ (2009), მათ შორის 55% თეთრი (წარმოშობით პორტუგალიელები, გერმანელები, იტალიელები, ესპანელები, პოლონელები), 38% შერეული, 6% შავი. - ენები: პორტუგალიური-სახელმწიფო ენა, რომელზეც მოსახლეობის 92% ლაპარაკობს, ესპანური, ინგლისური, ფრანგული. - რელიგია: კათოლიციზმი. - ქალაქები (ათ.) : ბრაზილია (2.160, დედაქალაქი), სან-პაულუ (10,195; აგლომ. 18,847), რიო-დე-ჟანეირო (6,120; აგლომ. 11,437), ბელუ-ორიზონტი (2,347; აგლომ. 4,519), სალვადორი (2,590; აგლომ. 3,253), ფორტალეზა (2,278; აგლომ. 3,044), კურიტიბა (1,670; აგლომ. 2,907), მანაუსი (1,644), რესიფი (1,515; აგლომ. 3.646). ეკონომიკა[რედაქტირება | წყაროს რედაქტირება] ბრაზილია ინდუსტრიულ-აგრარული სახელმწიფოა, მნიშვნელოვანი ბუნებრივი რესურსებით და სამრეწველო პოტენციალით. მეოცე საუკუნის 60-იანი წლების შუა პერიოდამდე, ქვეყნის ეკონომიკა ნელი ტემპით ვითარდებოდა, მაგრამ მთავრობის ახალმა ეკონომიკურმა პოლიტიკამ, რომელიც ცნობილია როგორც განვითარების "ბრაზილიური მოდელი", მნიშვნელოვნად დააჩქარა ეროვნული ეკონომიკური პოტენციალის შემდგომი წინსვლა. ბრაზილია ეროვნული შემოსავლის პოტენციალით პირველი ქვეყანაა ლათინურ ამერიკაში და მთელი რიგი ეკონომიკური მაჩვენებლებით შედის მსოფლიოს უმსხვილეს სახელმწიფოთა ათეულში. ქვეყნის ეკონომიკურ ცხოვრებაში მნიშვნელოვანია უცხოური კაპიტალი, რომელთა შორის განსაკუთრებული ადგილი უკავია აშშ-ს,ჩინეთს, გერმანიას, იაპონიას, შვეიცარიას, გაერთიანებულ სამეფოს. მათი პოზიციები დიდია ქიმიურ, ფარმაცევტულ და ელექტროტექნიკურ მრეწველობაში, მანქანათმშენებლობაში (განსაკუთრებით საავტომობილო მრეწველობაში), გემთმშენებლობაში. ბრაზილიის ეკონომიკის წამყვანი დარგია მრეწველობა. საერთო სამრეწველო პოტენციალით იგი შედის მსოფლიოს 15 დიდ სახელმწიფოს შორის. მრეწველობა წარმოების მაღალი კონცენტრაციით გამოირჩევა, ასევე მარალია ტერიტორიული კონცენტრაცია, მაგალითად, სან-პაულუს შტატი, რომელსაც ქვეყნის ტერიტორიის მხოლოდ 3% უკავია და როემლზეც ცხოვრობს ქვეყნის მოსახლეობის 20 %, აწარმოებს ეროვნული მრეწველობის 55%-ს. ბრაზილიის ეკონომიკის ტრადიციულ დარგებს განეკუთვნება კვების (შაქრის მრეწველობა, ხორცის, თამბაქოს, ზეთსახდელი) და მსუბუქი მრეწველობა. განვიტარებულია ასევე ცემენტისა და ცელულოზა-ქაღალდის მრეწველობა. სოფლის მეურნეობა ბრაზილიის ეკონომიკის ერთ-ერთი წამყვანი და მნიშვნელოვანი დარგია.იგი მსოფლიოში სოფლის მეურნეობის პროდუქციის მწარმოებელი და ექსპორტიორი უდიდესი ქვეყანაა. მეურნეობის ამ დარგში, ეკონომიკურად აქტიური მოსახლეობის 30 %-ია დასაქმებული. ჭარბობს მსხვილი მემალულური (ლატიფუნდისტური) და კაპიტალისტური მეურნეობები, გვხვდება ფერმერული ტიპიც. სოფლის მეურნეობის წამყვანი დარგია მემცენარეობა. წამყვან საექსპორტო კულტურებს წარმოადგენს ყავა, კაკაო, ბამბა, შაქრის ლერწამი, ბრინჯი და სოიო. ყავის მოყვანით, ბრაზილია პირველი ქვეყანაა მსოფლიოში. იგი ძირითადად მოყავთ პარანას შტატის ჩრდილოეთ ნაწილში, სან-პაულუს შტატის ჩრდილო-დასავლეთით, მინას-ჟერაისის შტატის სამხრეთ ნაწილსა და ესპირიტუ-სანტუს შტატში. ამ კულტურამ სერიოზული კრიზისი განიცადა 1975 წლის ყინვებისას. - ეროვნული პროდუქტი: მოცულობა - 784 მლრდ $ (მე-8 ადგილი); 1 სულ მოსახლეზე - 4.790 $; სტრუქტურა (%) - სოფლის მეურნეობა 11, მრეწველობა 39, მომსახურება 50. - ექსპორტი: ყავა, შაქარი, ბამბა, საფეიქრო ნაწარმი, ხე-ტყე, რკინა, მარგანეცი, მანქანები, იარაღი. - ბიუჯეტი: 100,600 მლნ $. - ვალუტა: რეალი (BRL). ეროვნული ვალუტა ფულის ერთეულია ბრაზილიური რეალი. 1 ევრო დაახლოებით 2,5 რეალია. ქვეყნის ყველა სასტუმროში შესაზლებელია გადახდა პლასტიკური ბარათებით. 1 რეალი არის 100 სენტავო. ტურიზმი[რედაქტირება | წყაროს რედაქტირება] “ტროპიკული გიგანტი”, “კონტინენტი კონტინენტში” – სწორედ ასე ხშირად მოიხსენიებენ ყველაზე დიდ ქვეყანას სამხრეთ ამერიკაში. ტურისტებს აოცებს მისი ბუნების საოცარი მრავალფეროვნება: გადაშლილი ამაზონია და უზარმაზარი ჩანჩქერები, შფოთიანი ტროპიკული ხეები და ბარის პეიზაჟები, ოკეანეს სანაპიროები და ქოქოსის ჭალები. აქ მეზობლობენ გასაოცარი სულიერება და უმეცრება, სიმდიდრე და სიღატაკე, არქიტეკტურის ულტრათანამედროვე ფორმები და ცხოვრების ტრადიციული წყობა. ყოველწლიურად ბრაზილიას სტუმრობს დაახლოებით 5 მლნ ტურისტი. (2007წ. 5,02მლნ. 2008 წ. 5,05 მტო-ს მონაცემებით) უნდა აღინიშნოს, რომ ბრაზილია დიდად განსხვავდება სამხრეთ ამერიკის სხვა სახელმწიფოებისგან. აქ ლაპარაკობენ არა ესპანურად, არამედ პორტუგალიურად; ბევრი სხვადასხვა რასისა და ხალხების შერევის გამო ჩამოყალიბდა ბრაზილიელების თავისებური ეთნიკური ტიპი. ტროპიკულსა და სუბტროპიკულ კლიმატურ სარტყლებში მდებარეობის გამო, ბრაზილია ცნობილია, როგორც ბოტანიკური ბაღი. აქ თავმოყრილია მცენარეების 50 ათასზე მეტი სახეობა, ანუ მთელ მსოფლიოში ცნობილი მცენარეების 1/4.იმისათვის რომ უკეთ შევაფასოთ ქვეყანაში არსებული ტურისტული რესურსები, შეიძლება პირობითად გამოვყოთ 5 ძირითადი ზონა, რომელიც გარკვეულ წილად ემთხვევა მის ეკონომიკურ-გეოგრაფიულ დაყოფას: ჩრდილოეთი, ჩრდილო-აღმოსავლეთი, სამხრეთ-აღმოსავლეთი, სამხრეთი, დასავლეთი. ჩრდილეოთი, რომელიც მოიცავს ამაზონიას, რამდენადაც მომხიბვლელია ტურისტებისთვის, იმდენადაც რთულია ტურისტული ათვისებისთვის. აქ მთავარი ტურისტული რესურსებია - ველური, ხელუხლებელი ბუნება და ჯუნგლების ეგზოტიკა. ამაზონიაში მოგზაურობის დაწყება უმჯობესია ქალაქ მანაუსიდან, სადაც მდებარეობს აეროპორტი. ამაზონია წარმოადგენს იდუმალ და უნიკალურ რაიონს, რომელიც მოიცავს ბრაზილიის ტერიტორიის 1/3-ს. მას უწოდებენ "დედამიწის ფილტვებს", რადგან მთელი მსოფლიოს ჟანგბადის 50% გამოიმუშავება ამაზონის წვიმიან ტყეში. მისი ფლორა შესწავლილია მხოლოდ 30%-ით; მსოფლიო ფარმაცევტული ნივთიერებების 25% იღება ამაზონიის ტყის მცენარეებიდან; აქ ბინადრობს ფრინველების 1800, ძუძუმწოვრების 250 და თევზების 1500 სხვადასხვა ჯიში. მსოფლიო მტკნარი წყლის 20% მოთავსებულია ამაზონსა და მის შენაკდებში. მსოფლიო 20 ყველაზე გრძელი მდინარეებიდან 10 ამაზონიაშია. ამაზონის ჩრდილოეთით, ხელუხლებელ ცივილიზაციაში, ტყებსა და სავანებში ცხოვრობენ "არაასიმილირებული ინდიელები". მათ შეინარჩუნეს პირველყოფილი ცხოვრების წესი და ტრადიციები. მამაკაცები ნადირობენ მშვილდ-ისრებით, ქალები მიწას თოხნიან წაწვეტებული ჯოხებით. ნადირობისა და თევზაობის გარდა ისინი ეწევიან პრიმიტიულ მიწადმოქმედებას და შემგროვებლობას. გაუვალი ტყეები, ცივილიზაციის პრაქტიკულად არარსებობა, აგრეთვე გზების ნაკლებობა, იშვიათი და ზოგჯერ მტრული მოსახლეობა, საერთო ეკონომიკური ჩამორჩენილობა, ნოტიო ეკვატორიული კლიმატი, ტყეებში მტაცებელი ცხოველებისა და შხამიანი გველების არსებობა - ეს ყველაფერი გვაძლევს საფუძველს ვიფიქროთ, რომ ჩრდილოეთში, მისი ეგზოტიკურობის მიუხედავად, ახლო მომავალში ტურიზმი ვერ განვითარდება. ჩრდილო-აღმოსავლეთი, ქვეყნის სხვა ტერიტორიებთან შედარებით, ყველაზე ადრე იქნა ათვისებული და დასახლებული, მაგრამ ტურიზმის განვითარებაში ის დიდ როლს არ ასრულებს, რადგან აქ ძირითადად სოფლის მეურნეობით არიან დაკავებული. სტუმრების ყურადღებას იპყრობს მსხვილი საპორტო ქალაქები: რესიფი, რომელშიც მდებარეობს უძველესი უნივერსიტეტი, და ასევე სალვადორი, სადაც უამრავი არქიტეკტურული ძეგლი, უძველესი ციხეები, დიდებული ტაძრებია განლაგებული. სწორედ აქ მდებარობს, ისეთი ცნობილი პლაჟები, როგორც იტაპანი, პიტუბა და ამარალინა.სამხრეთ-აღმოსავლეთი - ბრაზილიის ყველაზე მნიშვნელოვანი ეკონომიკური რაიონი და მთავარი ტურისტული ზონა. აქ მდებარეობს მსოფლიოს ერთ-ერთი ყველაზე თვალწარმტაცი ქალაქი - რიო-დე-ჟანეირო, ლამაზად გადაშლილი გუანაბარას ყურეს სანაპიროზე. სამხრეთის ყვავილების, მწვანე მთეების, ცისა და ზღვის სილურჯის შეხამება, მთელი წლის მანძილზე მზის სიუხვე, გუანაბარას ყურეს არაჩვეულებრივი სილამაზე მრავალი კუნძულებითა და კომფორტული პლაჟებით კოპაკაბანა, იპანემა, ლებლონიტ - ეს ყველაფერი იწვევს ტურისტებში არარეალურობის შეგრძნებას.ქალაქის სიმბოლოა ქრისტეს გიგანტური ქანდაკება, რომელიც მდებარეობს ყველაზე მაღალ მწვერვალზე - კორკოვადო. ხელგაშლილი, ქრისტე თითქოს ლოცავს და იცავს ქალაქს. გუანაბარას ყურეს შუაში, რომელიც მდებარეობს მთებს შორის, დაფარული თეთრი, მზეზე მობრწყინვალე მწვერვალებით, ერთ-ერთი არის ცნობილი კრისტალის მწვერვალი - `შაქრის თავი~. საღამოობით, ხასხასად განლაგებული პლაჟები იზიდავს უამრავ ტურისტსა და ადგილობრივ მოსახლეობას. სანაპიროზე სეირნობა არის რიოს ცხოვრების ერთერთი შემადგენელი ნაწილი. ეს არის ნაცნობებისა და მეგობრების შეხვედრის ადგილი. აქ ცხოვრება ღამითაც დუღს. უამრავი ხალხია თავმოყრლი ღამის კლუბებში, ბარებში, დისკოთეკებსა და რესტორნებში. განსაკუთრებლად უნდა აღინიშნოს ცნობილი ბრაზილიური კარნავალი. ყოველ წელს, აღდგომამდე 46 დღით ადრე რიოში იმართება დღესასწაული, რომლის მსგავსიც არ არის მთელ მსოფლიოში. ის გრძელდება 4 დღე და ღამე. სწორედ ამ ღონისძიების დროს რიოში თავმოყრილია ყველაზე მეტი სტუმარი. კარნავალისთვის მზადება მიმდინარეობს მთელი წლის განმავლობაში. ეს ნამვილად ძალიან შთამბეჭდავი და არარეალური სანახაობაა. რიოდან სამი საათის სავალის მანძილზე განლაგებული პატარა საკურორტო ქალაქი ბუზიოსი. ოკეანის სანაპიროს გასწვრივ განლაგებულია ათეულობით კომფორტული სასტუმრო. სტუმრების მომსახურებაშია იახტები, მაღაზიები, ბარები, რესტორნები და ა.შ. ტურიზმის მეორე მნიშვნელოვანი ცენტრია ქალაქი-გიგანტი სან-პაულო. ეს არა მხოლოდ ბრაზილიის უდიდესი სამრეწველო ცენტრია, არამედ მთელი ლათინური ამერიკის. სან-პაულო გავს ჩიკაგოს - იგივე მაღალი შუშიანი შენობები, ხმაურიანი ქუჩები, შეუწყვეტელი მანქანების ნაკადი, მშენებლობის ტყეები და ამწეები. ტურისტულ ღირსშესანიშნაობებს შორის უნდა აღინიშნოს სტადიონი "პაკაემბუ", სადაც ხშირად გამოდიოდა ცნობილი ფეხბურთელი პელე. მათთვის, ვისაც აინტერესებს ქვეყნის უნიკალური ბუნება, კარგად ცნობილია ნაკრძალი "ბუტანტანი" და ბოტანიკური ბაღი, სადაც ორქიდეების 32 ათასი სახეობაა წარმოდგენილი. სანჩესი, რომელიც მდებარეობს სან-პაულოს მეზობლად, - მნიშვნელოვანი პორტია და საკურორტო ქალაქი კარგი პლაჟებითა და განვითარებული ტურისტული ინფრასტრუქტურით და ასევე ყველაზე დიდი საზღვაო აკვარიუმით. სამხრეთ ზონა, ტურიზმის განვითარების მიხედვით, ბევრად ჩამოუვარდება წინა ზონას, თუმცა სამხრეთ-აღმოსავლეთ ნაწილთან ახლო მდებარეობა, სასიამოვნო კლიმატი და დიდი საპორტო ქალაქი პორტუ-ალეგრი, რომელიც ცნობილია შალის ნაჭრებითა და მოქსოვილი ნაკეთებობით. ერთ-ერთი ყველაზე მთავარი ბუნებრივი ღირსშესანიშნაობა აქ არის იგუასუს ჩანჩქერი, რომელიც მდებარეობს ბრაზილიის, არგენტინისა და პარაგვაის საზღვარზე. ჩანჩქერები განლაგებულია მდინარეების იგუასუ და პარანას შეერთების ადგილას. ეს ნამდვილად ულამაზესი ადგილია. დასავლეთ ზონა ტურისტებისთვის მიმზიდველია, იმიტომ რომ აქ მდებარეობს ქვეყნის ახალი დედაქალაქი - ბრაზილია. ეს ქალაქი აშენებულია ერთიანი პროექტით და წამოადგენს იდეალური ტექნოპილისის განხორციელებას. ქალაქი გაშენებულია თვითმფრინავის ფორმით. "ფიუზელაჟის" ცენტრს იკავებს სამი ხელისუფლების მოედანი, "ფრთებს" - საცხოვრებელი რაიონები. ყოველ მათგანს აქვს თავისი სავაჭრო ქუჩა, ავტოსადგური, სკოლა, ეკლესია. "ცხვირში", ცენტრიდან მოშორებით, მდებარეობს პრეზიდენტის რეზიდენცია - ავრორას სასახლე. ქალაქის ერთ-ერთი არქიტექტურული თავისებურება არის ის, რომ მთავარი მაგისტრალი დაყოფილია ორ დამოუკიდებელ ნაკადად - მანქანებისა და ქვეითად მოსიარულეთათვის. ოთხხაზიანი მაგისტრალები, მრავალსართულიანი გასასვლელები ისეა დაპროექტებული, რომ გზაჯვარედინები არც კი არსებობს.საინტერესოა, რომ ქალაქის "საცხოვრებელ" ნაწილში, მანქანების მოძრაობა ფაქტობრივად არ არის, აქ გასაოცარი სიმშვიდე და სუფთა ჰაერია. ასევე ტურისტების ყურადღებას იპყრობს ბოტანიკური ბაღი და ზოოპარკი. ბრაზილია ძალიან მდიდარია ტურისტული რესურსებით, როგორც ანთროპოგენური, ისე ბუნებრივი. თუმცა, როგორც აღვნიშნე, სხვადასხვა რაიონებში ტურიზმი სხვადასვა დონეზეა განვითარებული. ბრაზილიის ხელისუფლება ბევრ რამეს აკეთებს, იმისათვის რომ ქვეყანაში იყოს სათანადო და ხელშემწყობი პირობები ტურიზმის განვითარებისთვის, მაგრამ ხშირად რთული ბუნებრივი პირობები ქმნიან ტერიტორიის ათვისების პრობლემას. 2009 წელს ბრაზილიას ესტუმრა 4,802 საერთაშორისო ტურისტი და ამ წელს დანახარჯი იყო 5, 305 მლნ. 2008 წლის სექტემბერს მიღებულ იქნა “ტურიზმის მთავარი კანონი”, რომლის მიხედვით ფედერაციული ხელისუფლების ფუნქციებში შედის ტურიზმის სექტორის სტიმულირება, გაუმჯობესება და განვითარება. 2010 წლის ნოემბერს ბრაზილიის ტურიზმის ინსტიტუტმა (ემბრატურმა) მიიღო მონაწილეობა მსოფლიო მოგზაურობის მარკეტში world travel market, რომელიც ჩატარდა ლონდონში. ვიზიტორებს გააცნეს ქვეყნის სხვადასხვა ღირსშესანიშნავი ადგილი და კულტურული მრავალფეროვნება. მარიო მოსეს, ემბრატურის პრეზიდენტის, თანახმად ეკონომკური ზრდის ფონზე, ბრაზილიაში 2014 წლისთვის გაიზრდება უცხოელი ტურისტების რაოდენობა 5-დან 8 მილიონამდე. ტურიზმის განვითარების ძირითად მიმართულებებზე საუბრისას, უნდა აღინიშნოს ის, რომ ბრაზილიისთვის ტურბაზას ძირითადად ქმნიან აშშ, დიდი ბრიტანეთი, კანადა, გერმანია, მექსიკა, საფრანგეთი, იაპონია და სკანდინავიის ქვეყნები. უახლესმა შეთანხმებამ ბრაზილიასა და ევროკავშირს შორის გაამაგრა ბრაზილიის პოზიციები, როგორც ერთ-ერთი მთავარი ტურისტული დანიშნულების ქვეყანა. ექსპერტების გამოთვლების თანახმად, პირველივე წელს ბრაზილიაში ჩასული ტურისტების რაოდენობა ევროპიდან გაიზრდება 335 ათასით. ბრაზილიამ, რომელსაც უწოდებდნენ “მძინარე გიგანტს”, გაიღვიძა, როგორც გეოეკონომიკურ, ისე გეოპოლიტიკურ ასპექტში. ქვეყანა ძალიან სწრაფი ტემპით ვითარდება და ამასთან ერთად ვითარდება ტურიზმი. ტრანსპორტი[რედაქტირება | წყაროს რედაქტირება] ბრაზილიის ტრანსპორტის უმნიშვნელოვანეს სახეობას საავტომობილო ტრანსპორტი წარმოადგენს. მიუხედავად ამისა, გზების უმრავლესობა მყარი საფარის გარეშეა. ქვეყნის ავტოპარკი 15 მლნ ავტომანქანას აჭარბებს. სარკინიგზო ტრანსპორტი კონკურენციას ვერ უწევს საავტომობილოს. სარკინიგზო ქსელის სიხშირით გამოირჩევა სამხრეთი და სამხრეთ-აღმოსავლეთი ოკეანის სანაპირო. სამდინარო ტრანსპორტს ძირითადად ადგილობრივი მნიშვნელობა გააჩნია. განსაკუთრებულია მდინარე ამაზონის სისტემის როლი (ამაზონის აუზის მნიშვნელოვანი ნავსადგურებია: ბელენი, მანაუსი, სორტუ-სანტანა). დიდი მნიშვნელობა აქვს კაბოტიჟურ გადაზიდვებს ატლანტის ოკეანის სანაპიროზე. საზღვაო ტრანსპორტი უმნიშვნელოვანეს როლს თამშობს ქვეყნის საგარეო კავშირების განვითარებაში. უდიდესი ნავსადგურებია: სანტუსი, რიო-დე-ჟანეირო, ტუბარანი, სან-სებასტიანი, რიუ-გრანდი). მნიშვნელოვანია საჰაერო ტრანსპორტის როლი, როგორც საშინაო, ასევე საგარეო ტვირთბრუნვის საქმეში. ქვეყანაში 1500-ზე მეტი აეროპორტია, რომელთა შორის 21 საერთაშორისო კლასისაა. ისტორია[რედაქტირება | წყაროს რედაქტირება] პორტუგალიისაგან დამოუკიდებლობა მოიპოვა 1822 წელს. 1889 წლიდან ფედერაციული რესპუბლიკაა. ბრაზილიის მოსახლეობის ფორმირებაში უდიდესი როლი შეასრულა იმიგრაციამ - 1808 წლის კანონით უცხოელებს მიწის საკუთრებაში შეძენის მიეცათ უფლება. პოლიტიკური პარტიების საქმიანობა აკრძალული იყო გენერალ კასტელო ბრანკოს მმართველობის წლებში. 1988-92 წლებში პრეზიდენტის პოსტი ეკავა ფერნანდო კოლონს, რომელმაც თავისუფალი საბაზრო პოლიტიკის იდეა წამოაყენა. ბოლოს იგი დაადანაშაულეს კორუფციაში და თანამდებობიდან გადააყენეს. 1992 წელს რიო-დე-ჟანეიროში ჩატარდა მსოფლიო სამიტი. 90-იან წლებში განხორციელებულმა რეფორმებმა ხელი შეუწყო ფინანსური მდგომარეობის სტაბილიზაციას. მემკვიდრეობა[რედაქტირება | წყაროს რედაქტირება] ბრაზილია სამხრეთ-ამერიკის უდიდესი ქვეყანაა, რომელიც მსოფლიოში ცნობილია ფეხბურთით, ყავით, რიო-დე-ჟანეიროს კარნავალით და სამბასა და ბოსანოვას მუსიკით. ღირსშესანიშნაობანი — დედაქალაქი ბრაზილია, სალვადორ დე ბაიას, ოლინდას, გოიას, დიამანტინას და ოურუ პრეტუს ისტორიული ცენტრები, იგუასუს, ჟაუს, სერა–და–კაპივარის ეროვნული პარკები. იხილეთ აგრეთვე[რედაქტირება | წყაროს რედაქტირება] ცნობილი ბრაზილიელები[რედაქტირება | წყაროს რედაქტირება] - არქიტექტორი — ოსკარ ნიმეიერი, - მწერლები — ჟორჟი ამადუ, პაულო კოელიო; - პოლიტიკოსები — ჟუსელინუ კუბიჩეკი, ფერნანდო კარდოსო; - სპორტსმენები — პელე, გარინჩა, ზიკო, ბებეტო, რომარიო, რონალდო,რონალდინიო,კაკა, (ყველა ფეხბურთი), ემერსონ ფიტიპალდი, აირტონ სენა, ნელსონ პიკე (ყველა ავტორბოლა). - მომღერლები — მარისა მონტე, ივეტი სანგალო, სალომე დე ბაია რესურსები ინტერნეტში[რედაქტირება | წყაროს რედაქტირება] - Tourist Guide of Brazil - Brazilian Federal Government - Chief of State and Cabinet Members - Brazilian Institute of Geography and Statistics - Information and Pictures Tourism of Brazil - Brazil entry at The World Factbook - Brazil at UCB Libraries GovPubs - Brazil at the Open Directory Project - Country Profile from the U.S. Library of Congress (1997) სქოლიო[რედაქტირება | წყაროს რედაქტირება] - ↑ Demographics. Brazilian Government (2011). წაკითხვის თარიღი: 2011-10-08. (ინგლისური) - ↑ 2.0 2.1 Brazilian Institute of Geography and Statistics. 2011 Population Projection - ↑ IBGE. Censo 2010: população do Brasil é de 190.732.694 pessoas. - ↑ 4.0 4.1 Brazil. International Monetary Fund. წაკითხვის თარიღი: 2012-04-17. - ↑ UNDP Human Development Report 2011. Table 1: Human development index 2011 and its components (PDF). UNDP. წაკითხვის თარიღი: 2011-12-04. - ↑ Country Comparison to the World: Gini Index – Brazil The World Factbook. Retrieved on 2012-04-03. - ↑ As on for example the national website. - ↑ Mugnier, Clifford (January 2009). „Grids & Datums – Federative Republic of Brazil“. - ↑ 9.0 9.1 9.2 9.3 Geography of Brazil. Central Intelligence Agency (2008). წაკითხვის თარიღი: 2008-06-03. - ↑ 10.0 10.1 Introduction of Brazil. Central Intelligence Agency (2008). წაკითხვის თარიღი: 2008-06-03. - ↑ 11.0 11.1 Brazilian Federal Constitution Portuguese. Presidency of the Republic (1988). წაკითხვის თარიღი: 2008-06-03. Brazilian Federal Constitution. v-brazil.com (2007). ციტატა: „Unofficial translate“ წაკითხვის თარიღი: 2008-06-03. - ↑ Territorial units of the municipality level Portuguese. Brazilian Institute of Geography and Statistics (2008). წაკითხვის თარიღი: 2008-06-03. - ↑ "World Development Indicators database" (PDF file), World Bank, 7 October 2009. - ↑ CIA – The World Factbook – Country Comparisons – GDP (purchasing power parity). Cia.gov. წაკითხვის თარიღი: 25 January 2011. - ↑ Clendenning, Alan. “Booming Brazil could be world power soon“, USA Today – The Associated Press, 2008-04-17, p. 2. წაკითხვის თარიღი: 2008-12-12. - ↑ "Brazil sees traces of more isolated Amazon tribes", Reuters - ↑ CNRTL – Centre National de Ressources Textuelles et Lexicales (ფრანგული) - ↑ Michaelis – Moderno Dicionário da Língua Portuguesa (პორტუგალიური) - ↑ iDicionário Aulete (პორტუგალიური) - ↑ (პორტუგალიური) Eduardo Bueno, Brasil: uma História (São Paulo: Ática, 2003; ISBN 85-08-08213-4), p.36.


text: მარტივი და ეფექტური დიეტა. თავს არ მოგაწყენთ და ეგრევე საქმეზე გადავალ... არსებობს წონის დაგდების მრავალი მეთოდი.მე მინდა შემოგთავაზოთ ძალიან სასარგებლო დიეტა. ყველას თუ არა, უმრავლესობას მაინც გაგვიგია და კიდევაც მიგვიღია ნახშირის აბები. ეს წამალი ყველა აფთიაქში რეცეპტის გარეშე იყიდება, ღირს მიახლოებით 20-25 თეთრი. ის აუმჯობესებს ორგანიზმში ნივთიერებათა ცვლას, და საერთოდ უხდება არა მარტო კუჭნაწლავს. როგორც თქვენ უკვე მიხვდით მე საუბარი მაქვს, აქტივიზირებულ ნახშირზე... ანუ გადავალ პირდაპირ მეთოდიკაზე. პირველ დღეს, ჭამამდე მივიღებთ ერთ აბს.ანალოგიურად მეორე დღეს ორს და ასე ათი დღის მანძილზე, სანამ ათ აბს არ მივიღებთ ერთად ბოლო დღეს. შემდეგ, ვისვენებთ 2-3 დღე და უკუსვლით ვაგრძელებთ პროცესს.ანუ ისევ ათი აბი, ცხრა, რვა და ერთზე რომ ჩამოვალთ, ვდგებით სასწორზე და ვტკბებით მიღებული შედეგით.თავიდანვე გაფრთხილებთ რომ არ შეშინდეთ, ამ პრეპარატის მიღებისას განავალი მუქ ან შავ ფერს მიიღებს. ეს სრულიად ნორმალური მოვლენაა. სუყველას გისურვებთ ჯანმრთელობას . თუ ვინმეს მაინც რაიმე შიში აქვს, ნებისმიერ პროვიზორს დაეკითხეთ ამ პრეპარატის უკუ თვისებების შესახებ, ვინაიდან დაიკლოთ დიეტით და არა ნერვიულობით. P.S. მაინცდამაინც წამლის ხათრით ჭამად ნუ გადაიქცევით.


დონალდ ტრამპი სარაკეტო დარტყმის შესახებ: შესაძლოა მალე, შესაძლოა არა imedi / 12 აპრილი 2018, 14:58 / სანდო წყარო აშშ-ის პრეზიდენტმა დონალდ ტრამპმა განაცხადა, რომ აშშ-ის სარაკეტო დარტყმა სირიაზე შესაძლებელია მოხდეს უახლოეს დროში, ან არა. "არასდროს მითქვამს, როდის იქნებოდა სირიაზე დარტყმის ზუსტი დრო. შესაძლოა ძალიან მალე, შესაძლოა არა!", - დაწერა ამერიკელმა ლიდერმა საკუთარ Twitter-ზე. თავის პოსტში მან დაწერა, რომ აშშ-მა "რეგიონის ისლამური სახელმწიფოსგან გათავისუფლებაში კარგად იმუშავა", "სად არის ჩვენი, "მადლობა, ამერიკა?" - იკითხა ტრამპმა. დღეს გავრცელდა ინფორმაცია, რომ აშშ დღეს სირიაში სავარაუდო ქიმიურ თავდასხმის საპასუხოდ ავიადარტყმას განახორციელებს. 11 აპრილს დონალდ ტრამპმა რუსეთი გააფრთხილა, რომ სირიაში "ახალი და ჭკვიანი" რაკეტები გაფრინდებიან. 7 აპრილს სავარაუდოდ სირიის სახელისუფლო ძალებმა აღმოსავლეთ ღუტაში ტოქსიკური გაზი გამოიყენეს, რასაც ქალაქ დუმაში 70-მდე ადამიანი ემსხვერპლა. ამის გამო, ამერიკის შეერთებული შტატები სირიაში რუსულ შეიარაღებულ ძალებზე დარტყმის შესაძლებლობას არ გამორიცხავს. ბრიტანული მედიის ცნობით, ბრიტანეთმა სირიის სანაპიროებისკენ წყალქვეშა ფლოტი უკვე გაგზავნა 27 აპრილი 2018, 10:58 თევზს ზურგზე ძალიან შხამიანი ეკლები აქვს. მის სხეულზე კიდევ ერთი “იარაღი” აღმოაჩინეს: მის ყბაში ძვლის წანაზარდია, რომელიც ე.წ. საკეცი დანის ფუნქციას ასრულებს. ბასრი პირი თვალის ქვემოთ არის დამალული 26 აპრილი 2018, 23:10 დონალდ ტრამპი დიდ ბრიტანეთს 13 ივლისს ეწვევა 26 აპრილი 2018, 20:29 ანგელა მერკელი აშშ-ში გაემგზავრა 25 აპრილი 2018, 13:59 მოგერინი ირანთან არსებული ბირთვული შეთანხმების შენარჩუნების მომხრეა 25 აპრილი 2018, 10:17 ამერიკელი სენატორები ბანკებს „კრემლის სიის“ ფიგურანტებზე ინფორმაციას სთხოვენ 22 აპრილი 2018, 09:15 მსოფლიოში ყველაზე ასაკოვანი ადამიანი გარდაიცვალა


სტატია 2013-04-30ცესკოს გადაწყვეტილებით, საინიციატივო ჯგუფის მიერ წარდგენილ დეპუტატობის კანდიდატებს 5ათასი ლარი უკან დაუბრუნდებათ საქართველოს ცენტრალური საარჩევნო კომისიის მიერ ადამიანის უფლებათა ცენტრისთვის მოწერილი წერილის თანახმად, 27 აპრილის შუალედურ არჩევნებში დამარცხებულ მაჟორიტარობის კანდიდატებს, რომლებიც საინიციატივო ჯგუფის მიერ იყვნენ წარდგენული, 5000-ლარიანი დეპოზიტი უკან დაუბრუნდება. აღნიშნული თანხა, დეპუტატობის კანდიდატებმა, კანონის მოთხოვნით, ცესკოს მიერ მითითებულ ანგარიშზე არჩევნებში დარეგისტრირებისას შეიტანეს. 2013-04-30ოსურმა მხარემ ტირიფონის არხის აღდგენის საკითხი დააყენა ოსურმა მხარემ ტირიფონის არხის აღდგენის საკითხი ერგნეთში 2013 წლის 16 აპრილს ინციდენტების პრევენციისა და მათზე რეაგირების მექანიზმის ფარგლებში რიგით ოცდამეცამეტე შეხვედრაზე დააყენა. ამის შესახებ მათმა წარმომადგენელმა ხოხ გაგლოითმა ვრცლად ისაუბრა. 2013-04-29ბრალდებული პოლიციის შენობის წინ ხელყუმბარის აფეთქებას უარყოფს 2013 წლის 18 თებერვალს, შუადღით, კასპის პოლიციის შენობასთან აფეთქება მოხდა. პოლიციამ დაახლოებით საღამოს 18:00 საათზე ქალაქის ერთ-ერთ ქუჩაზე მიმავალი 29 წლის დავით გაბოძე დააკავა. ხელბორკილებდადებულმა ეჭვმიტანილმა პოლიციის შენობასთან შეკრებილ ჟურნალისტებს გვითხრა, რომ წარმოდგენა არა აქვს რაზე დააკავეს. რამდენიმე საათში, მას ბრალი სწორედ იმ დღეს მომხდარ აფეთქებაში დასდეს. 2013-04-29ამნისტირებული პატიმრების მიერ განმეორებით ჩადენილი დანაშაულები საქართველოს შინაგან საქმეთა მინისტრის ირაკლი ღარიბაშვილის განცხადებით, 2012 წლის დეკემბერში მიღებული ამნისტიის კანონის საფუძველზე გათავისუფლებული პატიმრებიდან, დაახლოებით, 150 პირი კვლავ დაკავებულია. ამის შესახებ მინისტრმა 19 მარტს გამართულ ბრიფინგზე ისაუბრა. ერთი თვის შემდეგ, სასჯელაღსრულების მინისტრმა სოზარ სუბარმა ეს ციფრი 200-მდე გაზარდა. 2013-04-26უპატრონო ძაღლების პრობლემა თბილისში ირმა მამასახლისს უკვე რამდენიმე წელია, რაც მის ეზოში მომრავლებული უპატრონო ძაღლების არსებობა აწუხებს. მისი თქმით, მისი ერთ-ერთი მეზობელი სისტემატურად კვებავს უპატრონო ძაღლებს, რაც მათ მომრავლებას უწყობს ხელს. ამავე მეზობელს როგორც ეზოში ისე სადარბაზოშივე აქვს ცხოველებისთვის მოწყობილი ბუნაგი, სადარბაზოშივე უყრის საკვებს, რის გამოც ზოგჯერ შიგნით შესვლა საშიშიც კია. პრობლემას ის წარმოადგენს, რომ ძაღლები არც აცრილები არიან. 2013-04-25გვარამიას სასამართლო პროცესზე „თელასის“ თანამშრომლები დაიკითხნენ ნიკა გვარამიას, ალექსანდრე ხეთაგურისა და მასთან ერთად ბრალდებული კიდევ რამდენიმე პირის სასამართლო პროცესზე თელასის რამდენიმე თანამშრომელი დაიკითხა, რომლებმაც „ L & M - სერვისსა“ და თელასს შორის გაფორმებულ ხელშეკრულებაზე ისაუბრეს. 2013-04-24უცხოელებს საქართველოში 2,5 ჰექტარზე მეტი მიწის შეძენა შესაძლოა აეკრძალოთ სპეციალისტებმა საქართველოში მიწების გასხვისებასთან დაკავშირებით სპეციალური საკანონმდებლო ინიციატივა მოამზადეს. კანონპროექტის მიხედვით, უცხოელის მიერ საქართველოში სასოფლო – სამეურნეო დანიშნულების მიწის შეძენა დაშვებელია მხოლოდ 2.5 ჰა ოდენობით, საერთო ჯამში კი, არსებული სასოფლო –სამეურნეო დანიშნულების მიწის ფონდის მხოლოდ 5% შეიძლება იყოს უცხოელთა საკუთრებაში. 2013-04-24კეზერაშვილის პროცესზე დაკითხულმა მოწმეებმა დანაშაულებრივ სქემაზე ისაუბრეს ყოფილი თავდაცვის მინისტრისა და ფინანსური პოლიციის ყოფილი უფროსის დავით კეზერაშვილის სასამართლო სხდომაზე ორი მთავარი მოწმე დაკითხა. ორივე მათგანს ამავე დანაშაულში ედებოდათ ბრალი და ამჟამად მათთან საპროცესო შეთანხმებაა გაფორმებული. მოწმეებმა იმ დანაშაულებრივ სქემაზე ისაუბრეს, რითიც კეზერაშვილი სახელმწიფო გადასახადებისგან თავის არიდების გზით დიდი რაოდენობის თანხას იღებდა. 2013-04-23რეპრესიული ნარკოპოლიტიკა და მისი უკუშედეგები საქართველოში ნარკოტიკების მომხმარებლებს კანონი მკაცრად სჯის. თუმცა, მკაცრი კანონი პრობლემას მაინც ვერ მოერია. ექსპერტთა შეფასებით, ხისტი ნარკოპოლიტიკის შედეგად ნარკოტიკების მომხმარებელთა რაოდენობა გაიზარდა, მომხმარებელთა ნაწილი კი ახალი, უფრო მეტად დამაზიანებელი ნარკოტიკული საშუალებების მოხმარებაზე გადაერთო. 2013-04-23უვადოდ თავისუფლებააღკვეთილი პატიმრები „ამნისტიის კანონის“ უზუსტობამ აღაშფოთა 2013 წლის 17 აპრილს სახალხო დამცველის სპეციალურმა პრევენციულმა ჯგუფმა, პრევენციის ეროვნული მექანიზმის ფარგლებში, არაგეგმური მონიტორინგი განახორციელა სასჯელაღსრულების დეპარტამენტის N8 დაწესებულებაში. 2013-04-22შუალედურ არჩევნებში დამარცხებულ დეპუტატობის კანდიდატებს 5000 ლარი უკან უნდა დაუბრუნდეთ საკონსტიტუციო სასამართლომ დააკმაყოფილა ადამიანის უფლებათა ცენტრის მიერ მომზადებული კონსტიტუციური სარჩელი საქმეზე „ბესიკ ადამია საქართველოს პარლამენტის წინააღმდეგ“. ამიერიდან, პარლამენტის მაჟორიტარი დეპუტატობის არც ერთ კანდიდატს ანგარიშზე 5000 ლარიანი დეპოზიტის წარდგენა აღარ მოუწევს. 2013-04-22პრეზიდენტის საიდუმლო ხარჯები პარლამენტის საპროცედურო საკითხთა კომიტეტის თავმჯდომარის, ირინა იმერლიშვილის განცხადებებს საზოგადოების მხრიდან დიდი გამოხმაურება მოყვა. 17 აპრილს გამართულ პრესკონფერენციაზე ირინა იმერლიშვილმა აღნიშნა, რომ პრეზიდენტის, მისი ოჯახის, ახლობლების, მოქმედი თუ ყოფილი თანამდებობის პირების „ფუფუნების საგნებზე“ დიდძალი თანხები სახელმწიფო დაცვის სპეციალური სამსახურის ანგარიშიდან იხარჯებოდა და ხარჯებს გრიფით „საიდუმლო“ ედო. 2013-04-22აშშ–ის სახელმწიფო დეპარტამენტის ანგარიში საქართველოში ადამიანის უფლებების შესახებ პატიმართა წამება და ცუდი მოპყრობა საქართველოში მთავრობის შეცვლამდე, ხარვეზები კანონის უზენაესობაში და სასამართლო დამოუკიდებლობის ნაკლებობა, ასევე შეკრებისა და გაერთიანების თავისუფლების უფლების შელახვა, კერძოდ, ოპოზიციისთვის, აშშ–ის სახელმწიფო დეპარტამენტის მიერ 19 აპრილს გამოქვეყნებულ ადამიანის უფლებათა შესახებ ყოველწლიურ ანგარიშში იმ ყველაზე მნიშვნელოვან პრობლემებად არის დასახელებული, რასაც 2012 წელს ჰქონდა ადგილი. 2013-04-18ბაჩო ახალაია სასამართლო სხდომებს კვლავ დაესწრება ყოფილი თავდაცვისა და შინაგან საქმეთა მინისტრის ბაჩო ახალაიას სასამართლო პროცესის დაწყებისთანავე ახალიას ადვოკატმა მალხაზ ველიჯანაშვილმა დააყენა შუამდგომლობა, რომ მოსამართლეს შემდეგომი განხილვების დროს მისი დაცვის ქვეშ მყოფი პროცესზე დაეშვა. ველიჯანაშვილმა მოსამართლეს წარუდგინა ბაჩო ახალაიას მიერ დაწერილი განცხადებაც, სადაც იგი ითხოვდა პროცესზე დასწრებას. 2013-04-17ნაციონალურ მოძრაობაში დაგეგმილი აქციის წინ უთანხმოება გაჩნდა ერთიანი ნაციონალური მოძრაობის გენერალური მდივნის და ყოფილი პრემიერ–მინისტრის ვანო მერაბიშვილის წინააღმდეგ გაკეთებულმა მამხილებელმა განცხადებამ, რომელიც ორშაბათს საღამოს სავარაუდოდ შსს–ს ყოფილი მაღალჩინოსნის დათა ახალაიას ახლად შექმნილ Facebook–ის გვერდზე გამოქვეყნდა, პრეზიდენტ სააკაშვილის ნაციონალურ მოძრაობაში შიდა დაპირისპირების ნიშნები გამოავლინა. 2013-04-17ციხისძირში მომხდარ ინციდენტს ბათუმისა და ლაზეთის ეპარქია, ასევე სრულიად საქართველოს მუსლიმთა სამმართველო ეხმაურება საქართველოს მართლმადიდებლური ეკლესიის ბათუმისა და ლაზეთის ეპარქია ციხისძირში სამხედროებსა და ადგილობრივებს შორის მომხდარი ინცინდენტის გამო მწუხარებას გამოთქვამს. განცხადებას, რომელიც ეპარქიის ოფიციალურ ვებგვერდზე განთავსდა. 2013-04-16პირველი გამამართლებელი განაჩენის გამომტანი გორელი მოსამართლის დევნის ისტორია გორის რაიონული სასამართლოს ყოფილმა მოსამართლემ ქართლოს სულაბერიძემ 4 წლიანი პატიმრობა თითქმის სრულად 2012 წლის ბოლოს მოიხადა. ვარდების რევოლუციის შემდეგ ის ორჯერ დააპატიმრეს. პირველად სამსახურებრივი გულგრილობის, მეორედ კი, მოწმის მოსყიდვისთვის. 2013-04-16პროკურატურამ ირაკლი ოქრუაშვილის ბიძის, ზურაბ გიგუაშვილის საქმე სასამართლოდან გამოითხოვა ზურაბ გიგუაშვილის წინააღმდეგ სასამართლო პროცესი შეწყდა. 16 აპრილს გამართულ სასამართლო სხდომაზე პროკურატურამ ბრალდებაზე უარი განაცხადა და დააყენა შუამდგომლობა, გიგუაშვილის წინააღმდეგ საქმის გამოთხოვის შესახებ. მოსამართლემ ბრალდების მხარის შუამდგომლობა დააკმაყოფილა. 2013-04-15ბრალდებამ ახალაიას საქმეზე ერთ-ერთი მთავარი მოწმე დაკითხა ყოფილი თავდაცვისა და შინაგან საქმეთა მინისტრის, ბაჩო ახალაიას სასამართლო სხდომაზე ბრალდებამ ერთ-ერთი მთავარი მოწმე, ყოფილი სამხედრო მოსამსახურე დათუაშვილი დაკითხა. მოწმე იმ ეპიზოდზე საუბრობდა, სადაც ბაჩო ახალაიას და მასთან ერთად ბრალდებულ კიდევ რამდენიმე პირს, გამოძიება წამებისა და არაადამიანური მოპყრობის მუხლით ედავება. 2013-04-15ნიკა გვარამიას განცხადებით, დაკითხულმა მოწმეებმა მისი უდანაშაულობა დაადასტურეს დაცვის მხარის განცხადებით, იუსტიციისა და განათლების ყოფილი მინისტრის, ნიკა გვარამიას და ენერგეტიკის ყოფილი მინისტრის ალექსანდრე ხეთაგურის სასამართლო სხდომაზე დაიკითხული მოწმეების ჩვენებები არ ადასტურებენ მათი დაცვის ქვეშ მყოფთა ბრალეულობას. ბრალდების მხარე კი, აცხადებს, რომ მათი მოწმეები სწორედ ბრალდებულთა დანაშაულს ადასტურებენ. [1] 2 სხვა სიახლეები პროკურატურის ინფორმაციით, რობაქიძის შესახებ გავრცელებული ვიდეომასალა დამონტაჟებულია მარნეულის რაიონში მოსული ახალი გუნდი ხელფასის ოდენობის პრემიებს იღებს შსს: ტერორისტული აქტის ჩადენის მცდელობა მომზადების სტადიაზე იქნა აღკვეთილი ირაკლი ღარიბაშვილი - თალიბების სახელით გავრცელებული ვიდეო საქართველოდან არის ატვირთული თბილისში დარღვევით განხორციელებული მშენებლობების მწარმოებელი პირები ჯარიმებისგან გათავისუფლდებიან არქივი ბლოგი ქართული პოლიტიკური რეკლამის ისტორიული ექსკურსი 2005 წელს ამერიკელმა მკვლევარებმა დაადგინეს, რომ სატელევიზიო პოლიტიკურ რეკლამებს ამომრჩევლის ნების ფორმირებაზე მხოლოდ ხანმოკლე (ასე - ორკვირიანი), ზეგავლენის მოხდენა შეუძლია. ვრცლად... ვრცლად... წინასაარჩევნო სარეკლამო დაპირებები პოლიტიკური რეკლამების ხარისხი და მიზანი რედაქტორის აზრი ადამიანის უფლებათა ცენტრი მაღალჩინოსნების სასამართლო პროცესებს დააკვირდება ადამიანის უფლებათა ცენტრი იწყებს ახალი პროექტის განხორციელებას, რომლის ფარგლებშიც, ცენტრის იურისტები და ჟურნალისტები ყოფილი მაღალჩინოსნების სასამართლო პროცესებს მონიტორინგს გაუწევენ. ვრცლად... ვრცლად... საერთაშორისო ზეწოლის შედეგად სახელმწიფო აუდიტმა და აღსრულების ეროვნულმა ბიურომ რეპრესიები შეაჩერეს აგვისტოს ომი - ვინ არის დამნაშავე?


ჩემი აზრით სერიოზული შეფსების გაკეთება ჯერ მაინც ნაადრევია. რადგან ამ ცუდად გათვლილი პოლიტიკური მანიპულაციით შემთხვევით თავსმოხვეული პოლიტიკური სისისტემით საქართველო მხოლოდ რამდენიმე თვეა ცხოვრობს. თუმცა, მაინც აღვნიშნავდი, რომ სახელმწიფო წყობის ასეთი მასშტაბის ცვლილებას ადვილად შესამჩნევი სერიოზული რყევები უნდა გამოეწვია ქვეყნის სოციალურ პოლიტიკურ ცხოვრებაში, სინამდვილეში კი თითქმის არანაირი გასაკუთრებული ცვლილება არ შეიმჩნევა, გარდა იმისა რომ ტელეეკრანებიდან პრეზიდენტ საკაშვილის დეპრესირებული სახე გაქრა. არა მგონია სოციალური სიდუხჭირით ქანცგაწყვეტილი ქართველები რაიმე მნიშვნელობას ანიჭებდნენ იმას, თუ რას დაუძახებენ ქვეყნის პირველ პირს, პრეზიდენტს, პრემიერს, კანცლერს, თუ დირექტორს. ამ ისტორიული სახელმწიფო მოწყობის სისტემის ცვლილებების მნიშვნელობას მოსახლეობამდე ჯერ არ მიუღწევია.


ტრანსილვანია ტრანსილვანია (ლათ. Transilvania „ტყეეთი“, რუმ. Ardeal არდეალი, გერმ. Siebenbürgen „შვიდქალაქეთი“, უნგრ. Erdély) — უნგრეთისა და რუმინეთის ისტორიული მხარე რუმინეთის ჩრდილო-დასავლეთით. მხარის ჩრდილოეთში — ჩრდილოეთი ტრანსილვანიაა, რომელიც ცნობილია, როგორც ადგილობრივი აღმოსავლეთ-რომანული მოსახლეობის მადიარიცაზიისა და უნგრეთის ინტენსიური კოლონიზაციის რეგიონი. ჩრდილოეთი ტრანსილვანია ეთნიკურად უფრო ერთფეროვანია, ამიტომაც, პირველი და მეორე მსოფლიო ომებს შორის ამ რეგიონმა საკმაო კონფლიქტური პოტენციალი დააგროვა. ისტორია [რედაქტირება] X საუკუნეში დამოუკიდებელი სათავადოა. XI-XII საუკუნეებში ტრანსილვანიას უნგრელები იპყრობენ. XVI საუკუნეში ყალიბდება ტრანსილვანიის სათვადო, რომელიც თურქეთის სულთნის სუვერენიტეტს სცნობს, თუმცა, მას არ ემორჩილება. XVII საუკუნეში იპყობს ჰაბსბურგების იმპერია. ავსტრია-უნგრეთის მონარქიის შექმნის შემდეგ ტრანსილვანია უნგრეთის სამეფოს შემადგენლობაში შევიდა. პირველ მსოფლიო ომში რუმინეთის ჩართვის ერთ-ერთი პირობა ტრანსილვანიის რუმინეთისთვის მიერთება იყო. ომის დასრულების შემდეგ ტრანსილვანია მიუერთდა კიდეც რუმინეთს. 1940 წლის ვენის არბიტრაჟის გადაწყვეტილებით, რუმინეთმა უნგრეთს ჩრდილოეთი ტრანსილვანია გადასცა, თვითონ კი სამხრეთი ტრანსილვანია დაიტოვა. 1947 წლის სამშვიდობო მოლაპარაკების შემდეგ, ვენის 1940 წლის დიქტატი გაუქმებულია და ჩრდილოეთი ტრანსილვანიაც რუმინეთს უერთდება. რესურსები ინტერნეტში [რედაქტირება] - RTI Radio - Radio Transsylvania International - Tolerant Transylvania - Why Transylvania will not become another Kosovo, Katherine Lovatt, in Central Europe Review, Vol 1, No 14 27 September 1999. - The History Of Transylvania And The Transylvanian Saxons by Dr. Konrad Gündisch, Oldenburg, Germany - (გერმანული) Historical Literature about Transilvania and Neighbouring Territories by Klaus Popa, Germany - Transylvania, its Products and its People, by Charles Boner, 1865 - (უნგრული) Transylvanian Family History Database


ყიზილაჯლოს ინციდენტი - არასაპარლამენტო ოპოზიცია დროული გამოძიების აუცილებლობაზე საუბრობს | Rustavi2 18 მარტი 2018, 23:15 მარნეულში განვითარებულ მოვლენებზე შეფასებები გაკეთდა ოპოზიციურ პარტიებში. მმართველი გუნდის ოპონენტები დროული გამოძიების აუცილებლობაზე საუბრობენ. “მარნეულში ფეთქებად საშიში ვითარება იყო და საჭირო იყო ყურადღების მიქცევა. მე არ ვიცი, ვინ რა ყურადღებას აქცევს, მაგრამ ფაქტია, რომ გუშინდელი მოვლენა ძალიან სერიოზულ დაძაბულობას ქმნის ქვეყანაში. დარჩენილ დღეებში თუ ყველა სახელისუფლებო ორგანო თავის საქმეს გააკეთებს, მაშინ ჩვენ გვექნება ასე თუ ის ნორმალური არჩევნები,“ - განაცხადა ”შენების მოძრაობის” დამფუძნებელმა და თავმჯდომარემ დავით უსუფაშვილმა. ”დემოკრატიული მოძრაობა - ერთიანი საქართველოს” თავმჯდომარის ნინო ბურჯანაძის თქმით, მნიშვნელოვანია, რომ გამოძიება მინიმალურ დონეზე მაინც ჩატარდეს. “ძალიან შემაშფოთებელი ფაქტია, უბრალოდ ჯერჯერობით ნამდვილად ვერ ვიტყვი რა დგას ამის უკან. გამოძიება მინიმალურად მაინც უნდა ჩატარდეს, რომ ვიცოდეთ რა ხდება, რაც სწრაფად ჩატარდება გამოძიება, უკეთესია,“ - აღნიშნა ნინო ბურჯანაძემ. "საქართველოს ლეიბორისტული პარტიის" თავმჯდომარის შალვა ნათელაშვილის თქმით, ეს არის მმართველი გუნდის მიერ დაგეგმილი სპეცოპერაცია. “ეს გახლავთ გომელაურის და ივანიშვილის სპეცსამსახურთა მიერ დაგეგმილი ოპერაცია იმისათვის, რომ საზოგადოების ყურადღება გადართო პრობლემაზე, რომლის თანახმადაც არსებობს რაღაც დიდი საფრთხე სახელმწიფოსათვის. მე მათ ვეუბნები, საყოველთაო დესტაბილიზაცია იქნება იმ შემთხვევაში თუ ისინი ხმას მიიღებენ,“ - განაცხადა შალვა ნათელაშვილმა. შემთხვევა “ქართული ოცნების” შტაბთან გვიან ღამით მოხდა. თვითმხილველების ინფორმაციით, ცეცხლი სოფელ ყიზილაჯლოში “ქართული ოცნების” საარჩევნო შტაბს გაუხსნეს. თავდასხმის შედეგად დაჭრილია ხუთი ადამიანი, მათ შორის, “ქართული ოცნების" მაჟორიტარობის კანდიდატი ჯეიხუნ ჩოვდაროვი და საკრებულოს მოქმედი დეპუტატი.


2)ვალენსია-სოსიედადი 1


17 ნოე. 2012, 00:45:48 ოზურგეთის პოლიციის უფროსის ზვიად სვანიძის თქმით, უკვე მათვის ცნობილია ეჭვმიტანილი თუ ვინ დაჭრა ახალგაზრდა მამაკაცი. _ აღნიშნულ საქმესთან დაკავშირებით მიმდინარეობს კანონით გათვალისწინებული ღონისძიებები. ჩვენთვის ცნობილია ვინ დაჭრა ზ.ქ. და საზოგადოებისთვის მალე გახდება ცნობილი, - გვითხრა ზვიად სვანიძემ. "მოწმეები მერაბიშვილის და ჭიაბერაშვილის პირდაპირ ბრალეულობას დაამტკიცებენ"


text: ევროპარლამენტარი საჯად კარიმი: საქართველოში ასეთ პროგრესს ვერავინ ივარაუდებდა - ინფო9 02:49 / 24.11.2020 მისი თქმით, ასოცირების შესახებ შეთანხმება, რომელიც ასევე ღრმა და ყოვლისმომცველი თავისუფალი სავაჭრო სივრცის შესახებ შეთანხმების კომპონენტს მოიცავს, ძალაში 2016 წლის ივლისში შევიდა და მას შემდეგ საქართველო ცდილობს თავისი კანონმდებლობა ევროკავშირის სტანდარტებს დაუახლოვოს. "ამის შედეგად, 2017 წლის მარტიდან საქართველოს მოქალაქეებს შენგენის ზონის ქვეყნებში მოკლე პერიოდის განმავლობაში უვიზოდ შეუძლიათ ყოფნა. ბოლო პერიოდში საქართველოში მიმდინარე რეფორმები ქვეყნის მიერ მიღწეულ პროგრესს ასახავს. საქართველოს ახლა პირველად ჰყავს არჩეული ქალი ქვეყნის მეთაური. საქართველოს ოკუპირებულ ტერიტორიებთან დაკავშირებით, ჩვენ საქართველოს სუვერენიტეტისა და საერთაშორისოდ აღიარებული საზღვრების ფარგლებში მისი ტერიტორიული მთლიანობის მტკიცე მხარდამჭერებად ვრჩებით. მიმდინარე წლის ივნისში ევროპარლამენტმა მიიღო რეზოლუცია, რომლითაც კიდევ ერთხელ დააფიქსირა ეს პოზიცია, რაც ნათლად გვიჩვენებს, რომ საქართველოსთან დაკავშირებული ნებისმიერი შემდგომი აგრესია არ იქნება შეწყნარებული. ნოემბრის ბოლოს, ევროპარლამენტში დელეგაციის საქმიანობასთან დაკავშირებულ საზეიმო მიღებას ვმასპინძლობდი. სამივე ქვეყნის ელჩები და წარმომადგენლები იზიარებდნენ ერთსა და იმავე პლატფორმას, რაც რამოდენიმე წლის წინათ წარმოუდგენელი იყო. ეს ყოველივე შეუძლებელი იქნებოდა, ამ საპარლამენტო განზომილებისა და ჩემი თანათავმჯდომარეების, არმენ აშტოიანის, თამარ ხულორდავასა და ჯავანშირ ფეიზიევის, ასევე ელჩების, მარკარიანის, საბანაძის და ისგანდაროვის გარეშე, რომლებიც ამ პროცესის ძირითადი თანამონაწილეები იყვნენ", - აცხადებს ევროპარლამენტარი.


კომედია კომედია (ბერძ. komedia < komos „მხიარული ბრბო“ და ode „სიმღერა“) — დრამის ერთ-ერთი სახე, სადაც კოლიზია და ხასიათები გამსჭვალულია კომიზმით. მახასიათებლები[რედაქტირება | წყაროს რედაქტირება] კომედიის ჟანრული თავისებურებაა მძლავრი სოციალური ჟღერადობა, სოციალურ-პოლიტიკური ტენდენციურობა. იუმორისა და სატირის საშუალებით კომედიაში მხილებულია ცხოვრებისეული მანკიერებანიდა სიმახინჯე (ოღონდ ისეთი, რომელსაც თან არ ახლავს ტანჯვა და უბედურება). მანკიერება აქ სიცილის დონეზეა. სიცილი კომედიაში გამარჯვებული გმირის როლში გამოდის, რომელიც ათავისუფალ მკითხველს წარმოდგენილი მანკიერებისაგან და ამეფებს ჯანსაღ ცხოვრებისეულ საწყისებს. განასხვავებენ კომედიის ორ სახეს: სიტუაციებისა და ხასიათების კომედიას. სიტუაციების კომედიაში კომიკურია შექმნილი მდგომარეობა, სასაცილოდ დაძაბულია ინტრიგა. ხასიათების კომედაში კომიზმს საფუძვლად უდევს არაჰარმონიული ხასიათები, მათი უცვლელი ცალმხრივობა, ხასიათი ერთი რომელიმე თვისების ჰიპერტროფია. ხასიათების კომედია კომედიის უფრო მაღალი ფორმაა, რადგან აქ ყოველთვის დიდი ადგილი ეთმობა ფსიქოლოგიას და მოითხოვს უფრო განათლებულ მაყურებელსა და მკითხველს. ისტორია[რედაქტირება | წყაროს რედაქტირება] განვითარების მთელი ისტორიის მანძილზე კომედიის ჟანრული მოდიფიკაცია წარიმართა ორი გზით: უხეში იუმორიდან და უწმაწური ხუმრობიდან ნატიფი ფსიქოლოგიური იუმორისა და ინტელექტუალური ირონიისაკენ; წმინდა სახის კომიზმიდან კომიკურისა და დრამატულის აღრევისაკენ, ცრემლნარევი სიცილისაკენ. კომედია, როგორც დრამატული ჟანრი ლიტერატურად გაფორმდა ძველ საბერძნეთში. მისი წარმოშობის სათავეები დაკავშირებულია ღვინისა და მხიარულების ღმერთის დიონისეს პატივსაცემად გამართულ დღესასწაულთან, კერძოდ კი დღესასწაულის იმ ნაწილთან, როდესაც წარმოდგენილი იყო დიონისეს აღდგომა და მას მოჰყვებოდა მხიარული სიმღერები, ცეკვები, კარნავალური სვლა, სრულდებოდა მცირე ჟანრის კომიკური სცენები და სასაცილო უწმაწურობაც ახლდა თან. შუა საუკუნეების დასასრულს ევროპულ ლიტერატურაში ჩნდება კომიკური პიესები, რომლებსაც ფარსი ეწოდა. რენესანსის ეპოქის კომედია უფრო რომანტიკული დრამის ხასიათს ატარებს. კლასიციზმის ეპოქისთვის დამახასიათებელია ე.წ. "სერიოზული", "მაღალი" კომედია (მოლიერი). XIX საუკუნის დასასრულისა და XX საუკუნის დასაწყისის კომედია ისევ ხასიათდება სოციალურობით, მაგრამ კომედიის კოლიზია უკვე მთლიანად არ არის გამსჭვალული კომიზმით, კომიკური ზოგჯერ ძნელად ამოსაკითხია. ამავე ხანებში ჩნდება ტრაგიკომედია, სადაც სხვადასხა მანკიერებითა და ნაკლით გამოწვეულ სიცილს მოყვება მწარე ცრემლიც, რომელსაც იწვევს ადამიანისა და მისი ცხოვრების მოუწყობლობის შეგნების განცდა. საქართველოში კომედია ჩნდება XIX საუკუნის შუა ხანებში. მისი ფუძემდებელია გ. ერისთავი.


ბროწეულის ქვა, მინერალური ჯიშები და მისი თვისებები ბროწეულის ქვა, მინერალური ჯიშები და მისი თვისებები პიროპი სპესარტინი ალმაანდინი ანდრადიტი ტრადიციები და ტრადიციები Boetius de Boot- ის აღწერაში, ბროწეული არის გაყინული წყლის ქვა, რომელიც შეღებილია სისხლით. რუსეთში, სკარლეტის ყველა კრისტალს ეწოდა "ვურმფში" (მუქი წითელი ძვირფასი ქვა). მისი ტომის გამო, ქვა ხშირად დაკავშირებულია გულის საკითხებთან, რადგან ის ჯერ კიდევ ჩვეულებრივია, რათა მას უყვარდა საყვარელი. თუმცა, ყველა ყუმბარა არ არის წითელი. არ არის ამ ტიპის მინერალების ყველა ტიპი ძვირფასი, ძვირფასი ჯიშის ქვის პოვნა იშვიათია. სხვადასხვა ქიმიური შემადგენლობის გარდა, ბროლის ღირებულება განისაზღვრება გამჭვირვალობის, არარსებობის ან ჩანართებით და ტერიტორიული მდებარეობით. ერთი ტიპის ქვებიც შეიძლება განსხვავდებოდეს დიაგრამაზე დამოკიდებულების მიხედვით. ამ ბროწეულის ერთ-ერთი ყველაზე პოპულარული ტიპია ჩეხური ბროწეული ან მისი პიროპი, ასევე შეგიძლიათ იხილოთ მისი აღწერილობა ჩვენს ვებ-გვერდზე. ესაა ქვის გარსელი მდიდარი ნაცრისფერი ფერია. ჩეხეთის რესპუბლიკაში აღმოჩენილია უდიდესი ქვები და მინერალური დეპოზიტები, რომელთა შედეგებიც სახელმძღვანელოებშიც არის აღწერილი. ამ ტიპის დამახასიათებელი თვისებები მოიცავს ძლიერ ტემპერატურაზე ძლიერ და წინააღმდეგობას, რადგან ქვები გამოიყენება არა მხოლოდ საიუველირო ინდუსტრიაში, არამედ ინსტრუმენტების დამზადებასა და ელექტრონიკაში. გამჭვირვალე ქვები ძვირფასი და გამოიყენება საიუველირო ინდუსტრიაში სხვა ქვებთან ერთად. ჩეხეთის რესპუბლიკის გარდა, პიროპი რუსეთიდან, ახალ ზელანდიასა და აშშ-ში დანაღმულია. ამ ქვის სახელს ეკუთვნოდა ბავარიის ქალაქ სპესარტტი, სადაც მინერალი პირველად აღმოაჩინეს. სპესარტინი საკმაოდ გავრცელებული, მაგრამ სუფთა ნიმუშები შესაფერისი საიუველირო cut არის იშვიათია. ამ ქვების ფერის თბილი, ფორთოხლის წითელი, ზოგჯერ ფორთოხლის ყავისფერი ფერი. Spessartine ხშირად უწოდებენ "მანდარინის" მისი მდიდარი მზიანი ელფერით. მისი იშვიათი, მინერალური განსაკუთრებით მიძღვნილი კოლექციონერები, მაგრამ სამკაულები მას ზოგჯერ შეიძლება ნაპოვნი საიუველირო სალონები. ოფიციალური სახელი მოდის მეცნიერებათა აკადემიის ერთ-ერთი პრეზიდენტის, ს.ს. უვაროვას გვარიდან. Uvarovit იყო განსაკუთრებული პატივისცემა კეტრინ II, რისთვისაც მან მიიღო სახელი "საიმპერატორო ქვა". ამ მინერალის დიდი დეპოზიტები გვხვდება ნორვეგიაში, კანადაში, თურქეთში და რუსეთში. გარდა ამისა, მისი მდიდარი მწვანე ფერისთვის უწოდებენ ურალ ეარლდალს. ბროწეულის ერთ-ერთი ყველაზე პოპულარული სახეობა. ალმაანდინი შეიძლება ჰქონდეს ფერი ალუბლისგან თითქმის შავიდან. მინერალის სახელი მოდის სიტყვა "ალაპანდა" - აზიის უმცირესობის ტერიტორია. ამ ქვების ძალიან დიდი ნიმუშებია - 30 მმ-მდე, რაც ალმაანდსს ძვირფასეულობას ანიჭებს, როგორც ანსამბლში. გარდა ამისა, ამ ტიპის ყუმბარა ყველაზე მტკიცეა, ამიტომ ფართოდ გამოიყენება ელექტრონიკის, მექანიკური საინჟინრო და ა.შ. ეს მინერალი ძალიან გავრცელებულია მთელ ქერქში. თუმცა, დიდი რაოდენობით ასლები არ არის შესაფერისი სამკაულები ინდუსტრიაში. რამდენიმე სახის ანდრატიტი: ყავისფერი ალოტროლიტი, ლიმონის ტოპაზიოლიტი, სკორლომიტი და მელეანიტი. ბოლო ორი თითქმის შავია. ამ მინერალის ერთ-ერთი უკიდურესი სახეობა არის jellet, აქვს მუქი მწვანე ფერი. პროფესიული საიუველიროების აღწერა, მინერალი ეწოდება ძვირადღირებულს, რისთვისაც მას აქვს ყველაზე მაღალი ფასი. Demantoid აღსანიშნავია ბრწყინვალების ბრწყინვალება და გამჭვირვალობა. ფერის მინერალური არის emerald, ყავისფერი და მწვანე და pistachio. დემონტიდის სახელი პირდაპირ უკავშირდება გერმანულ სიტყვას Diamant - " ბრილიანტი ". უდიდესი დეპოზიტები მდებარეობს ურალებში, ამიტომ ქვის განსაკუთრებით უყვარს რუსული სამკაულებით. Demantoid იმდენად იშვიათია, რომ ის აკლდება ღირებულება ბრილიანტები. ძვირფასეულობებში გამოიყენება სხვადასხვა სახის ბროწეული: ორივე გამჭვირვალე (განიხილება ძვირფასი) და კრისტალები სხვადასხვა ვენების, სიმღვრივისა და ჩანართებით. მისი კრისტალები გამოყენებულია რგოლების, ტარების, ბროშურების საყურეებისა და სხვა ნივთების წარმოებაში. და ჩეხეთის პიროპის სამშობლოში, განსაკუთრებით აღსანიშნავია ქალბატონები ქამრები და კერპები ეცვათ პიროფების გაბნევით. ამ მინერალის შემცირების ტრადიციული ფორმა კაბოკონია. ეს ფორმა იძლევა მინერალს განსაკუთრებულ მსგავსებაზე ფენიეინის ვაშლის ან სისხლის წვეთებიდან. თუმცა, დღეს შეგიძლიათ ნიმუშები სხვადასხვა სახის გადადგმული ბრწყინვალე cut. გამოიყურება განსაკუთრებით ლამაზი on demantoid, რადგან ეს ბროლის in overflow აქვს ყველა ფერები rainbow. წითელი კრისტალები დამზადებული საიუველირო გაბედული ნაბიჯია, მაგრამ არ უნდა გეშინოდეს მათ. ყოველივე ამის შემდეგ, ამ მინერალური მრავალფეროვანი და ფერის ფერებში ბევრია, ამიტომ ნებისმიერ ქალს შეუძლია აცვიოს იგი. მაგალითად, აყვავებული ტიპის "შემოდგომის" და "ზამთრის" წარმომადგენლებს შეუძლიათ ამგვარი კრისტალით აცვიათ სამკაულები თავისი ფერის ყურადღების მიღმა. და "გაზაფხულის" და "ზაფხულის" ფერის ტიპების მფლობელები არიან სრულყოფილი სკარლეტი, ვარდისფერი და მწვანე ნიმუშები, ეს ფერი ხაზს უსვამს მათ პიროვნებას. ითვლება, რომ ამ ქვას ჰგავს ძლიერი ბუნება და მისი გაფორმება, რომელსაც უყვართ საყვარელი ან მეგობარი, შეუძლია გააუმჯობესოს ურთიერთობები. გარდა ამისა, შესანიშნავი არჩევანი მინერალური იქნება შემოქმედებითი natures - ის იწვევს მფლობელს გაზრდის ძალების ფერი და შეიძლება განსხვავდება. საიუველირო მრეწველობის გარდა, garnet ფართოდ გამოიყენება თანამედროვე ელექტრონიკის, ინსტრუმენტის დამზადების, მშენებლობის და ა.შ. პუდრის ნახევრად ძვირფასი მინერალური გამოიყენება დანამატების ცემენტის ან კერამიკის. ინსტრუმენტების დამზადებაში, ისინი ხშირად შეიცვალა რუბილებით ან საფირონები . ლაზერისთვის კრისტალები მზადდება ხელოვნურად შექმნილი პიროპებით. Grinding მანქანები მზადდება შავი მინერალები. ითვლება, რომ ნოეს ხომალდი წითელი გვირგვინით იყო დამონტაჟებული, რომლის მიხედვითაც ტალიმენმა და მოგზაურთა თავშესაფარს უწოდებენ. აღმოსავლეთის ქვეყნებში ეს მინერალი ძალაუფლების სიმბოლოდ ითვლებოდა, რადგან სპარსეთში მიიჩნევენ, რომ წითელი ბროლის მფლობელი აუცილებლად მოიპოვებს წარმატებას და აღიარებას. ასტროლოგიაში, ის თავისი ვნებების მფლობელი პატრონაჟს ჰპირდება, მაგრამ ზარმაცი და უმოქმედო ხალხი არ უნდა ატაროს. საუკეთესო, მინერალური განკუთვნილია დაიბადა ქვეშ ქალწული ქალწული, ლომი, მშვილდოსანი და მორიელი. ბროლის იწვევს ემოციების და გრძნობების ქარიშხალი ადამიანს, ამიტომ, როდესაც მინერალური სამკურნალოა საჭიროა, უმჯობესია უარი თქვას.


text: ორი წუთის წესი - Horoskopi.ge არ იცით გერკვეული საქმე დღესვე გააკეთოთ თუ სამომავლოდ გადადოთ? გამოიყენეთ დევიდ ალენის უნივერსალური მეთოდი, რომელიც შესულია მის წიგნში Getting Things Done! ორი წუთის წესი გვეუბნება, რომ - იმის გაკეთება, რასაც 2 წუთზე ნაკლები სჭირდება, საჭიროა ახლავე. ბევრი რამ საჭიროა დაუყოვნებლივ გაკეთდეს და არ გადაიდოს სამომავლოდ. ასეთი შეიძლება იყოს მაგალითად - მოკლე პასუხი ელ-წერილზე, ჟურნალის დათვალიერება საინტერესო მასალის წასაკითხად, მნიშვნელოვანი დოკუმენტის შენახვა გამოყოფილ კონვერტში და ა.შ. სჯობს გაკეთება და დავიწყება. შედეგად - საქმე წინ წაიწევს. როდის უნდა გამოვიყენოთ ორი წუთის წესი რა თქმა უნდა მაშინ, როცა საჭიროა. დევიდ ალენის მიერ შემოთავაზებული უნივერსალური პრინციპი ასეთია: თუ თქვენს წინაშე დგას მოსაგვარებელი საკითხი, პირველ რიგში დააზუსტეთ, საჭიროა თუ არა მისი საერთოდ შესრულება ახლა. თუ საჭიროა - სჭირდება თუ არა მის შესრულებას 2 წუთზე ნაკლები? თუ კი - შეასრულეთ ახლავე. თუ არა - გადადეთ. საქმეთა ნაკადის სრუფასოვანი სისტემა რა თქმა უნდა ამით არ სრულდება, მაგრამ საქმის 2 წუთში შესრულების ჩვევის გამომუშავებით შესაძლოა პროდუქტიულობის დონის საგრძნობლად გაზრდა. ეს ჩვევა დაგიზოგავთ ნერვებსაც და დროსაც. რა თქმა უნდა, 2 წუთი - ეს პირობითი მოცემულობაა. რეალურად ეს შეიძლება იყოს 5 წუთი ან ცოტა უფრო მეტი. არაფერია კატასტროფული იმაში, თუ საქმე წაიღებს სამ წუთს ორის ნაცვლად. 20 წუთიც რომ დაგჭირდეთ, სამომავლოდ გეცოდინებათ თუ რა დროა საჭირო კონკრეტული საქმის შესასრულებლად. საყოფაცხოვრებო საქმიანობის უმრავლეოსობის შესრულება ნამდვილად არის შესაძლებელი 2 წუთზე ნაკლებ დროში. მაგალითად, ნივთების თავის ადგილზე დალაგება. ამას ნამდვილად ნაკლები დრო უნდა, ვიდრე არეული სახლის დალაგებას. შედეგი კი სიამოვნებას მოგანიჭებთ, რადგან გარემო მუდმივად მოწესრიგებული გექნებათ. უწესრიგობის მიზეზი სახლში, სამსახურში, ჩანთაში, ელ-ფოსტაში უწესრიგობის მიზეზი სხვადასხვა შეიძლება იყოს. თუმცა, უმთავრესი ყოველთვის არის ერთი - არაორგანიზებულობა. რომელიც ამავდროულად გამოსწორებადი პრობლემაა, თუკი საკუთარი თავს ავარჯიშებთ ზემოთხსენებული წესის შესაბამისად. წესის დაცვის ჩვევა: ყველა იმ საქმის გადაუდებლად შესრულებას, რომელსაც 2 წუთზე ნაკლები დრო სჭირდება, შეუძლია შესანიშნავი შედეგების მოტანა, განსაკუთრებით მათთვის, ვისაც საქმეების მუდმივად გადადების ან ყველაფრის ერთდროულად კეთების ჩვევა აქვს.


Gk. deontos საჭირო, ჯერარსი, ბერძ. deon ვალდებულება+logos მოძღვრება, სიტყვა ეთიკის ნაწილი, რომელშიც განხილულია მოვალეობისა და ჯერარსის პრობლემები. დეონტოლოგია პროფესიული - განსაზღვრულ პროფესიულ სფეროში პირის სავალდებულო ქცევის, ცალსახად განმსაზღვრელი, მორალური ნორმების ერთობლიობა, რომელთაც აქვთ კონკრეტულ-იმპერატიული ხასიათი. ზოგადი ეთიკის ნორმებისგან განსხვავებით, აღნიშნული ნორმები არ იძლევა არჩევანის უფლებას. მათი შესრულება უზრუნველყოფილია ადმინისტრაციული (სამართლებრივი) სანქციებით. Source: მოხელის სამაგიდო ლექსიკონი / გაეროს განვითარების პროგრამა; [შემდგ.: სამსონ ურიდია და სხვ.; რედ.: ვაჟა გურგენიძე] - თბ., 2004 - 483გვ.: ცხრ.; 24სმ. - (საჯარო მოსამსახურის ბ-კა). - ISBN 99940-0-063-2: [ფ.ა.]


თუკიდიდე თუკიდიდე (ძვ. ბერძნ. Θoukuδίδnς; დ. დაახლ. ძვ. წ. 465/460/455 ― გ. ძვ. წ. 400/395) — ბერძენი (ათენელი) ისტორიკოსი, წარჩინებული და მდიდარი ოჯახის შვილი. „ისტორიის მამის“, ჰეროდოტეს, უმცროსი თანამედროვე. სოფისტების მოწაფე და მიმდევარი. თუკიდიდე დიდად აფასებდა იმ დროის ათენის პოლიტიკური და კულტურული ცხოვრების სათავეში მდგარ პერიკლეს. იბრძოდა პელოპონესის ომში (ძვ. წ. 431-404). იყო სტრატეგოსი და ათენელთა ფლოტის მეთაური თრაკიის სანაპიროს დაცვისას. დამარცხების შემდეგ, (სპარტელებმა მიიტაცეს ამფიპოლისი) ძვ. წ. 424 წელს, ათენელებმა იგი სამშობლოდან გააძევეს 20 წლით. ექსორიაში ყოფნის დროს თუკიდიდე თავის მამულში — თრაკიაში — შეუდგა თხზულების, „ისტორიის“, წერას. თხზულება შედგება 8 წიგნისაგან და ეძღვნება პელოპონესის ომების ისტორიას. პირველი წიგნი, ე. წ. „არქეოლოგია“, როგორც შესავალი ნაწილი, მიმოიხილავს საბერძნეთის ისტორიას უძველესი დროიდან პელოპონესის ომამდე. თხრობა წყდება ომის დაწყებიდან მე-20 წლის (ძვ. წ. 411) ამბებით; ჩანს, ავტორს სიკვდილმა მოუსწრო და თხზულება დაუმთავრებელი დარჩა (მოცემული ნაწარმოები თავისი შრომებით აზრობრივად გააგრძელა ქსენოფონტმა). თუკიდიდე ითვლება ისტორიის კრიტიკის შესწავლისა და გააზრების (ანუ მეცნიერული ისტორიის) ფუძემდებლად. წინარე ისტორიკოსთაგან (ლოგოგრაფოსები, ჰეროდოტე) განსხვავებით, იგი საისტორიო თხზულების მიზანდასახულობად თვლის არა „ამოდ საკითხავი“ და „ამოდ სასმენი“ ამბების თხრობას, არამედ „ჭეშმარიტების ძიებას“. ყოველი ფაქტის დასადგენად კრიტიკულად შეისწავლის შესაბამის ისტორიულ მასალას („წყაროს“). თუკიდიდე პირველი შეუდგა ომის მიზეზებისა და საბაბის ძიებას. პირველი ისტორიკოს-რაციონალისტია, რომელმაც უარყო ისტორიის მოვლენებში (ბუნების მოვლენებშიც) ღმერთის მონაწილეობის „ფაქტი“ (თუმცა ღმერთს არ უარყოფდა). თუკიდიდემ პირველმა დაძებნა ისტორიულ, პოლიტიკურ მოვლენათა ეკონომიური და სოციალური საფუძვლები. იგი საკუთარი თხზულების მნიშვნელობას თავად აფასებდა და მას „მარადიულობის მონაპოვრად“ მიიჩნევდა. პოლიტიკური მრწამსით თუკიდიდე დემოკრატიისა და ოლიგარქიის „შერწყმა-შერევის“ პოზიციაზე იდგა, მან განაცხადა, რომ ეს იყო საუკეთესო ფორმით ხელისუფლების მართვა. საერთოდ თუკიდიდე იშვიათად გამოხატავდა თავის პირად მოსაზრებებს. ლიტერატურა[რედაქტირება | წყაროს რედაქტირება] - სანიკიძე ლ., ქართული საბჭოთა ენციკლოპედია, ტ. 5, თბ., 1980. — გვ. 8. რესურსები ინტერნეტში[რედაქტირება | წყაროს რედაქტირება] - შეგიძლიათ იხილოთ მედიაფაილები თემაზე „თუკიდიდე“ ვიკისაწყობში. - თუკიდიდე — ნამუშევრები პროექტ „გუტენბერგზე“ - თუკიდიდე — ნამუშევრები საიტზე Internet Archive - თუკიდიდე — ნამუშევრები საიტზე LibriVox (უფასო აუდიო წიგნები) - ↑ Biblioteca Virtual Miguel de Cervantes — 1999.